recursal/SuperWikiNEXT-32B huggingface dataset:
**青山剛昌**（日文：青山 剛昌／あおやま ごうしょう*Aoyama Gōshō*；1963年6月21號—），原本叫「剛昌」（日文：よしまさ *Yoshimasa*），係日本漫畫家，鳥取縣大榮町（依家嘅北榮町）人。代表作係名偵探柯南、鐵刃（又叫反斗劍神）同埋魔術快斗。

經歷
--

### 早年

1963年青山響鳥取縣東伯郡大榮町（依家嘅北榮町）出世，喺四兄弟入面排第二。由細細個開始已經沉迷漫畫，成日偷偷地去畫，所以成日畀阿爸阿媽鬧。

佢響小學時期嘅畢業文書入面曾經提過，希望大個咗做個「私家偵探同專門嘅漫畫家」。另外，佢由小四到高中都係劍道部嘅成員，到高中三年級就因為自己嘅興趣而改入美術部。

先後入讀北榮町立大榮小學校、鳥取縣立由良育英高等學校，最後升讀日本大學藝術學院。大學時期屬於漫畫研究部「熱血漫畫根性會」。原先希望畢業後做動畫師，但係受到漫研社嘅前輩矢野博之影響（矢野同青山講，漫畫家比動畫師更加有出路），所以青山就改為希望做漫畫家。

響受到同社嘅前輩阿部豐嘅鼓勵下，青山第一次同講談社投稿。

### 漫畫家時期

之後佢離開講談社，響到達附近書店嗰陣，佢睇到『週刊少年Sunday』嘅雜誌，於是就聯絡上編集部，又將原稿帶埋過嚟。1986年以作品《約定》（ちょっとまってて）入選小學館新人漫畫大賞。

第二年，青山以《魔術快斗》出道，正式成為一位全職漫畫家。

1988年，作品《鐵刃》為佢打開知名度。1993年，佢以呢套作品獲得第38回小學館漫畫賞兒童部門賞。

1994年，佢開始創作推理漫畫《名偵探柯南》。原因係編集部話「既然《金田一少年之事件簿》都可以咁紅，點解你唔考慮下作套偵探漫畫呢」（而青山本人亦有同《金田一》嘅原作者天樹征丸同埋佐藤文傾過計），《柯南》因而出世。《柯南》係青山最有名氣嘅作品，響1996年登上電視後更加成為日本家傳戶曉嘅動畫。呢套作品唔單止令佢獲得第46回小學館漫畫賞少年部門受賞，亦令佢得到大量人氣。

2007年，建立響佢嘅家鄉・鳥取縣東伯郡北榮町嘅青山剛昌故鄉館正式開幕。

2017年12月，因為病咗要療養同埋要叉下電，《柯南》開始休刊，響《少年Sunday》12月第三、四周合併號公佈。直至2018年4月，《柯南》復刊。

屋企
--

青山屋企係開加油站，一共有四兄弟。大佬係科學家，其中一個細佬繼承屋企事業專門幫人維修車，而另一個細佬就響米子市一間醫院做醫生。青山有一個堂兄弟係教書嘅，而佢義父（即係青山嘅阿叔或阿伯）做警視；青山重有另一個表兄弟，係搞笑藝人田中知史（搞笑二人組OXYGEN嘅成員之一）。

2005年5月5號同配音員高山南結婚，但就響2007年12月10號宣佈離婚。

作品
--

* 青山剛昌短編集（1994年）
* 名偵探佐治的超級迷你大作戰（日文：探偵ジョージのミニミニ大作戦）（探偵ジョージのミニミニ大作戦）
* 劍豪，風雲再起（プレイ イット アゲイン ）
* 傳說中的球棒（えくすかりばあ ）
* 對我說謊（Tell Me A Lie）
* 魔術快斗（1988年—）
* 鐵刃（又叫反斗劍神）
* 名偵探柯南（1994年— ）
| How to read a taxoboxHow to read a taxobox**土沈香** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 瑞香科 Thymelaeaceae |
|
|
|
|
|
| 屬 | 土沉香屬 *Aquilaria* |
|
|
|
|
|
|
|
| 種 | **土沈香 *A. sinensis*** |
|

 |
|
| 二元學名 |
| ***Aquilaria sinensis***(Lour.) Gilg |
|
|
|
|
|
|
|
|
|
|
|
|
|
|
|

**土沈香**（沈字讀尋，粵拼：tou2 cam4 hoeng1；學名：*Aquilaria sinensis*），又叫**牙香樹**（ngaa4 hoeng1 syu6）、**土沉香**（tou2 cam4 hoeng1）、**白木香**（baak6 muk6 hoeng1）、**香樹**（hoeng1 syu6）、**蜜香樹**（mat6 hoeng1 syu6）、**女兒香**（neoi5 ji4 hoeng1），係瑞香科土沉香屬嘅常綠喬木，亦係香港原生稀有嘅雙子葉植物同中國大陸特有嘅珍貴藥用植物，而家喺香港、廣東、廣西同雲南、臺灣、海南地區可以搵到。

土沈香亦盛產於華南，但因佢喺中國大陸俾人亂咁斬，因此屬易危品種而列入中國國家二級保護植物。

樣
-

植株大概10m高，樹幹灰色，有細枝同幼而軟嘅毛。葉樣似蛋，正面綠反面紅，革質，長約7厘米，有短柄。花黃綠色，聚生或簇生品種，有微香，每年4～5月開花，果係木質蒴果、似蛋，長25mm，有好多灰短毛，熟時轉黑，每年7月結果。

用途
--

植株可以做園藝景同綠籬植物，重可以做海邊防護樹種；花可以畀人睇；樹幹可以做木材；佢嘅根、葉、果、木材都可以做藥。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 果 |
| 果  |

 |

連出去
---

|  |  |
| --- | --- |
|  | 維基物種有資料講：***土沈香*** |

* 土沈香 樹木谷
* 土沉香 認識植物
* 土沉香 古藝軒
**三星Galaxy Watch 4**係由韓國三星電子開發嘅智能手錶，屬於三星Galaxy Watch系列嘅一部分，包含Galaxy Watch 4同Galaxy Watch 4 Classic。手錶喺2021年8月11號喺三星嘅Unpacked Event上面同智能電話Galaxy Z Flip 3、Galaxy Z Fold 3同埋藍牙耳機Galaxy Buds 2一齊發布。

三星Galaxy Watch 4係自Gear Live以嚟第一款運行Google旗下Wear OS嘅三星手錶，亦係第一款運行三星同Google共同開發嘅Wear OS 3嘅手錶。呢款手錶喺8月27號全球發售。三星Galaxy Watch 4有心電圖功能，並且仲可以通過新嘅三星BioActive 傳感器對佩戴者進行血壓監測。

產品圖片
----

* 
* 
* 
* 
* 
* 
*

參考
--

1. ↑  Stein, Scott. "Galaxy Watch 4: Samsung is coming for Apple Watch's crown with Wear OS 3". *CNET* (英文). 喺25 August 2021搵到.
2. ↑  "Galaxy Watch 4 Review: Wear OS is Back, Baby!". *www.droid-life.com*. 喺25 August 2021搵到.
3. ↑  Cipriani, Jason (24 August 2021). "Samsung's Galaxy Watch 4 ushers in a new era of Android smartwatches". *CNN* (英文). 喺25 August 2021搵到.
4. ↑  Bohn, Dieter (18 August 2021). "Galaxy Watch 4 review: welcome to Samsung's garden". *The Verge* (英文). 喺25 August 2021搵到.
唔好同**黑沙環**搞亂。
黑沙海灘全景（2005年）
黑沙海灘（2006年），黑沙同黃沙溝埋一齊
黑沙海灘日出
**黑沙海灘**（粵拼：haak1 sa1 hoi2 taan1，葡萄牙文：Praia de Hac Sá）係喺澳門路環島南側嘅天然海灘，被譽為澳門八景之一。黑沙海灘長約1350米，獨特在於幼滑嘅黑色沙粒。

黑沙古稱「**大環**」，呈半月形，坡度平緩，灘面廣闊，水質明淨。

黑色海沙嚟自海流影響。據分析黑沙係一種次生礦海綠石，經累年月被海浪沖刷並帶到海岸邊所致「黑沙」。

辦異
--

由旅遊地圖同手冊標示影響，加上香港大部份海灘都以「XX灣」為名，此等文化，順理成章將位於路環嘅黑沙海灘稱作「黑沙灣」。而且喺香港傳媒界都有將佢稱為「黑沙灣」。例如喺《雷霆掃毒》第21集，數據庫有一句對白：「……同Madam散步黑沙灣欣賞日落。」。

事件
--

有個大陸男賭徒將個大陸女換錢黨劫財劫色及殺死之後，响2021年9月10號，將佢條屍埋咗喺呢處嘅石牆附近嘅沙入面——司警响2021年9月11號掘返出嚟。

附近
--

* 黑沙公園
* 黑沙海灘休憩區
* 黑沙青年旅舍
* 黑沙水上活動中心
* 鷺環海天度假酒店
* 黑沙龍爪角海岸徑
* 黑沙水庫郊野公園

* 黑沙海灘新起海堤黑沙海灘新起海堤
* 黑沙青年旅舍黑沙青年旅舍
* 黑沙水上活動中心黑沙水上活動中心
* 喺海灘東面嘅鷺環海天度假酒店喺海灘東面嘅鷺環海天度假酒店

睇埋
--

* 竹灣海灘

參考
--

1. ↑  〈myTV SUPER - 登入myTV SUPER服務〉. *cs.mytvsuper.com* (繁體中文). 喺2022-05-15搵到.
2. ↑  〈內地漢劫殺女換錢黨後再姦屍 | 正思今日澳門〉. *www.macautodaynews.com*. 喺2022-05-15搵到.
3. ↑  濠江日報. 〈濠江日報〉. 《濠江日報》 (英文). 喺2022-05-15搵到.

拎士
--

* 黑沙海灘位置－利用Google Maps
**張織雲**（1904年—1963年11月2號），原名**張阿善**（阿喜），係中國電影女演員。佢係廣東番禺人，細個搬上海住。1920年代，佢係中國第一代女明星之一，亦係第一位中國影后。

電影皇后
----

張織雲細細個嘅時候，阿爸過身，屋企艱難，中學未畢業就輟學，生活由養母支持。

1924年初，顧肯夫、陸潔、卜萬蒼等人創辦大中華影片公司，登報紙招演員，借申報館信箱來收件。10日後，電影公司開箱檢驗，收到萬幾張女子相片，但係冇一位啱心水。有人呢下話俾電影公司知，報館某記者自己開過信箱，揀咗啲靚相走。顧肯夫交涉，記者交返10張出來，其中一張即係張織雲倩影。張其實唔係特別靚，不過因此受到重視，錄用之後入學校培訓。佢做咗無聲片《人心》、《戰功》嘅女主角。1925年轉入明星影片公司，主演《可憐的閨女》、《新人的家庭》、《空谷蘭》等。1926年，上海新世界遊藝場選「電影皇后」。喺12位入選女演員之中，張攞到2146票而當選，成為中國第一位電影皇后。

1927年，張同有錢佬唐季珊去美國結婚，後被抛棄。1934年，佢同周孝伯同居，立下婚約。3個月後佢因為周出軌而告上法庭，卒之解除婚約。

1933年，明星影片公司以佢嘅遭遇拍攝《失戀》，由佢本人主演。

淡出影壇
----

1934年張織雲南下香港，同一位蔡醫生相交，生咗一個女。1935年參演有聲片《新桃花扇》。1937年參加拍攝粵語片《天之驕女》。

二戰結束後，張生活幾落拓。佢個女1952年喺香港嫁畀中區一間五金舖老細個仔，親家有時接濟佢。1953年12月，時年48歲嘅張織雲喺香港嫁畀52歲嘅張永明。

1963年11月2號，張織雲喺香港病逝。

參考
--

1. 1 2  1964-07-12. 工商晚報第六頁：《張織雲病逝經過》
2. ↑  〈張織雲嫁張永明〉. 《華僑日報》. 1954-01-01. 第二張第二頁. ……張織雲大前天和一個中年男子到高等法院婚姻註冊登記結婚。他們在登記簿上留下的姓名是：女的張織雲四十八歲，寡婦；男的張永明，五十二歲，鰥夫，商人，住址都是九龍金馬倫道…… `{{cite news}}`: Cite has empty unknown parameter: `|dead-url=` (help); Unknown parameter `|nopp=` ignored (`|no-pp=` suggested) (help)
**石井兵工廠**（英文：ShekCheng Arsenal），又叫**廣東兵工廠**（英文：the KwangTung Government Arsenal，at ShekCheng）、**廣東兵工總廠**，係舊日喺廣東省城大北門外，番禺縣屬嘅石井墟（而家白雲嘅石井鎮）度嘅一間兵工廠。佢係喺近代嶺南最早搞嘅一個官辦兵工廠。

史
-

### 清末

兵工廠前身，係兩廣總督瑞麟喺1874年6月奏請成立嘅廣州機器局，初頭設喺省城聚賢坊度。到咗1885年10月，兩廣總督張之洞奏請將省城內機器局，夾埋城外增埗軍火局成廣東製造局。

新廠就揀中咗石井墟設立個石井西局， 遴選咗江蘇補用知縣薛培榮， 買落31畝嘅地。生產嘅設備有由上海泰來洋行(Telge & Co.)入手嘅一部機器， 同埋由增埗製造東局、增埗黑藥局調嚟嘅機器，由廣西度入手嘅生產機器就折價留咗粵。  籌建嘅使費係成1.73萬有多嘅銀兩。1887年石井廠落成開始咗運作，叫做製造西局。

到岑春煊接掌咗兩廣總督後，見到啲生產未如理想，決定咗擴建工廠兼提升出品質素。喺1905年喺槍彈廠隔離再買咗地，增建咗專登修理兵器嘅機器廠，同時擴建咗槍彈廠同火藥廠，喺1907年落成開始咗運作，同一年工廠係喺大中華度第一個成功仿製咗德國武器。

到咗1911年清王朝滅亡陣，兵工廠嘅排位同江南機器製造總局、金陵機器製造局、福建馬尾船政局等出名嘅兵工廠非常之近，係華南地區度最大嘅軍火工廠，每個月嘅出產足夠裝備一個營嘅武器。

### 民國

#### 前期

開初個廠都經手過粵、桂、滇系等部隊嘅爭奪，後尾先至收入咗孫大砲嘅手下，專登生產供應北伐戰爭度。

喺1914年，魏邦平、朱卓民、林警魂得勢，排擠咗李福林嘅派系。張祿屬於李嘅派系，從而離任咗兵工廠長，由朱卓文接掌咗。

1915年龍濟光佔領咗廣州，朱卓文離任，由龍派蘇倫瑜接手做廠長。

1917年，孫中山帶著粵閩聯軍打走咗龍濟光部隊，派咗鈕永建接手兵工廠。

1919年，陸榮廷、莫榮新、譚潔明佔領咗廣東，鈕永建離職。陸、莫派咗廣西回族嘅馬濟接手做廠長。

1920年，廣西軍閥又畀孫中山打走咗，馬濟離開兵工廠陣，偷偷放咗大地雷三個，仲召集廠度啲總管、匠目、領首（車間技術骨幹）到會議廳度開會，諗著殺曬啲主要嘅工人同炸埋啲機器設備，後邊敗露咗，除炸毀咗機床十幾部外，廠未有受重創。

到1936年陣工廠嘅僱員有成2300幾人。

#### 中日戰爭以後

1937年左近中日戰爭爆發前，廣東兵器製造廠奉咗令拆卸曬啲生產設備，搬咗去廣西嘅容縣度，後日軍進逼就再轉走啲設備，入到去貴州桐梓嘅一個山窿度繼續開工，供應國民部隊打日本。到咗1945年光復後，喺1946年7月解散咗最尾組建嘅工廠，啲機器運曬去重慶度轉手第二間廠。 1949年7月剩低嘅工廠遷咗去海南島榆林港（記錄中斷）。

國共第二次戰爭陣，石井嘅舊兵工廠就做咗國民軍嘅修械所。

變遷
--

共和國後石井舊廠就由解放軍接管咗，改建解放軍嘅海軍魚雷倉庫。喺1977年就喺度改做咗解放軍嘅海軍第二水面艦艇學校。2013年改建做解放軍嘅海軍陸戰學院。據任職過學校嘅周錦新教授講，喺1987年過去教書陣，仲有成10個庫房保留著，後尾都清拆重建建成課室、實驗樓、大禮堂呢啲。

2014年陣，部隊院校同白雲地方當局夾埋份，重建咗原屬兵工廠碼頭嘅石井河小碼頭遺址（喺黃石西路海軍橋側，大岡街交界）。當其時學院嘅政治部周副主任曉寬仲話，學院會整埋個廣東兵工總廠陳列館，照規劃陳列館會搞三層，佔地10畝；部隊方面亦有計劃，復建孫中山同埋宋慶齡喺1924年去視察兵工總廠陣搭過嘅火船仔。

舊底嘅出產
-----

機器局時期，出產槍炮火藥， 兼有修造兵輪， 所製造嘅槍品有「豬仔腳」手槍、七響後膛抬槍等。

轉到石井度創建咗製造槍彈廠後，製造嘅槍品有毛瑟、 馬梯呢、 士乃得、 云者士四種槍同彈藥，每日整到嘅槍就有五六倒，而每日產嘅子彈就達到咗8000粒，主要供應清軍裝備。

1907年擴建增加咗新廠房陣，成功仿製咗德國1904年式毛瑟步槍， 稱之係「光緒三十三年六米厘八新式五響無煙快槍」。

1909年，廠製造咗三信式六五「旱機關槍」，同奧式六八「水機關槍」。

1911年11月廣東軍政府成立陣，石井廠保持著穩定嘅出產，每日可出步槍20支，每月可出機關槍20架，每日產子彈3.5萬粒。

睇埋
--

參考
--

1. ↑  〈廣東兵工廠〉. 《火器堂》. 原先內容歸檔喺2019-05-11.
2. ↑  〈石井兵工厂简史〉. 《广州文史》. 原先內容歸檔喺2011-09-03.
3. ↑  〈石井兵工厂近代广东一间不寻常的工厂〉. 《朱江》. 金羊网-羊城晚报. 2010-05-02. 原先內容歸檔喺2020-02-13.
4. ↑  〈石井兵工厂 —— 锤炼兵工烈焰 传承强国使命！〉. 《白云社区网》. 2019-08-30. 原先內容歸檔喺2020-02-13.
5. ↑  〈广州石井河小码头复建成功 原系甲午海战兵工厂〉. 《广州日报》. 2014-07-25. 原先內容歸檔喺2014-07-27.
*船灣海嘅三門仔，睇三門仔 (白沙頭)*
三門仔
**三門仔**（**Sam Mun Tsai**），又叫**三門仔漁民新村**，係香港一地，又係一村，喺大埔東北，以漁村名聞香港。佢喺個半島之上，對住大埔海，北係船灣，南係鹽田仔。附近北面沙欄，有比華利山別墅。原本呢度唔係叫三門仔，而真正嘅三門仔，喺老虎笏半島對出嘅白沙頭。因爲1960年代，香港政府起船灣淡水湖而成條村搬到現址，而呢帶因而叫三門仔。

地理
--

三門仔新村嘅位，查實喺鹽田仔北𡰪位。因爲鹽田仔北面，船灣一帶坭沙沉積，而成爲連島沙洲。所以新村變成連理喺沙洲南面，半島中段。三門仔對住大埔海，係個半月形嘅灣，香港政府喺灣口起咗條堤，等三門仔變成避風塘，是爲船灣避風塘。三門仔新村背後，係個山仔，有聯益漁村，係漁民村來嘅。條村喺個山上面，對住船灣海，可以望到洋洲同馬屎洲。而三門仔新村同聯益漁村村口，有暉曜花園同基督教五旬節聖潔會三門仔堂。

交通
--

三門仔有三門仔路，駁去汀角路。而三角仔新村，亦有碼頭，可以畀人租船前往吉澳等東北離島。由於馬屎洲係地質上係特別地區，有山路由三門仔新村，橫過鹽田仔到另一岸，等潮退時行沙洲過去馬屎洲。而碼頭船載人去馬屎洲。

區內
--

* 三門仔新村
* 聯益漁村
* 基督教五旬節聖潔會三門仔堂
* 暉曜花園
搵緊美國公司嘅話，請睇〈**巴郡哈薩威**〉。
**巴郡**係舊時中國（戰國時期至到隋代）嘅一個郡，喺而家重慶市同四川省東部。

史
-

戰國時期，秦國滅巴國。秦惠文王更元十一年（西元前314年）置巴郡。

西漢巴郡隸屬益州，管轄江州、臨江、枳、閬中、墊江、朐忍、安漢、宕渠、魚復、充國、涪陵，夾埋11個縣。西漢末年統計，巴郡有158,643戶人家、708,148人。東漢巴郡管轄江州、宕渠、朐忍、閬中、魚復、臨江、枳、涪陵、墊江、安漢、平都、充國、宣漢、漢昌，夾埋14個縣。興平元年（194年），益州牧劉璋接受趙穎建議，將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區。到咗建安六年（201年），永寧郡改名叫巴郡，原巴郡改名叫巴西郡，固陵郡改名叫巴東郡。

晉朝泰始元年（265年），巴郡改隸益州下越雋郡。永寧元年（301年），李特佔據巴蜀作反，後來建立成漢政權。永和三年（347年），桓溫平定巴蜀，巴郡隸屬梁州，管轄江州、墊江、臨江、枳，夾埋4個縣。南朝宋，巴郡隸益州。泰始五年（469年）喺巴郡置三巴校尉。南齊建元二年（480年）置巴州，原來屬益州嘅巴郡改隸巴州，管轄巴東、建平、巴郡三個郡。永明元年（483年），廢巴州，巴郡復隸益州。南梁太清四年（550年），蕭紀喺巴郡置楚州。天正元年（551年），西魏攻落楚州，改名叫巴州。北周閔帝元年（557年），將巴州改返做楚州。武成三年（561年），又將墊江改成巴縣。

隋開皇三年（583年），郡制廢除，巴郡改名渝州。大業三年（607年），州制廢除，改成郡制，復名巴郡，管轄巴、江津、涪陵呢3個縣。唐武德元年（618年），郡制廢除，巴郡改名渝州。

攷
-

1. ↑   班固《漢書》地理志第八上
2. ↑  《後漢書》郡國志五
3. ↑  《華陽國志》巴志
4. ↑  《晋書》地理志上
5. ↑  《南齊書》州郡志下
6. ↑  《隋書》地理志上
東南大學
**東南大學**係中國江蘇南京一間大學，前身係1902年創校嘅三江師範學堂，1988年正式改名做東南大學，2000年再併入幾間院校，組成新嘅東南大學。

自2015年11月起，張廣軍接任咗東南大學嘅校長職位。

爭議事件
----

### 校內課室監視教師同佢哋嘅網上言論

2021年10月，多個傳媒報道，2018年喺東南大學工作，後來去咗德勒斯登工業大學嘅學者韓尼（Alicia Hennig），接受德國之聲中文網專訪。佢提到中國限制使用西方教材，就算佢想訂海外嘅書都俾海關扣住，仲有教室裡都已經裝晒監視器，課堂上根本冇辦法真正討論包括人權在內嘅各樣商業道德問題，令佢唔想再喺中國教書。佢又提到。中國嘅大學入面有好多對意識形態嘅監督同審查，佢甚至曾經被院長要求刪除喺社群媒體上嘅一啲評論。最後佢仲警告，德國一啲學校想同中國合作，根本非常困難，而且冇可能平等合作。

碎料
--

佢哋嘅錄取通知書嘅設計幾有特色，有時會成為中國內地傳媒討論嘅話題。

參考
--

1. ↑  〈易红任东南大学党委书记 张广军任东南大学校长-搜狐新闻〉. *news.sohu.com*. 喺2021-10-13搵到.
2. ↑  〈德學者不想在中國教書 教室裝監視器無法真討論 | 兩岸 | 重點新聞 | 中央社 CNA〉. *www.cna.com.tw* (中文). 喺2021-10-13搵到.
3. ↑  〈專訪：「不惜一切代價與中國對話是錯誤的」〉. *tw.news.yahoo.com* (中文). 喺2021-10-13搵到.
4. ↑  〈點亮星光的你！東南大學2021新生錄取通知書讓你"眼前一亮"--教育--人民網〉. *edu.people.com.cn*. 喺2021-10-13搵到.

出面網頁
----

* 官方網頁


|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |
東圃汽車客運站
 **東圃汽車客運站**（粵拼：dung1 pou5 hei3 ce1 haak3 wan6 zaam6）
，又叫**東圃汽車站**dung1 pou5 hei3 ce1 zaam6或**東圃客運站**dung1 pou5 haak3 wan6 zaam6，係中國廣東廣州嘅其一客運站，喺天河區中山大道中1101～1105號（107國道嘅2373.6km標記位），佢亦係中國國家交通部及廣東省人民政府批准實施廣州公路主樞紐總體佈局工程嘅其一汽車客運站。

史
-

客運站喺2001年6月起好，同年8月開始營運。2003年8月升級成國家二級公路客運站。2005～2007年間升級成有汽車同火車、機場班次代售業務嘅客運站。

概況
--

面積12718㎡，屬兩層樓嘅立體發車，一共有24個發車位。

主要經營
----

車站主要經營去廣東省嘅從化、花都、增城、東莞（市區、虎門）、澳門、佛山（順德）、湛江（雷州、徐聞）、深圳、茂名（電白）、中山、梅州（市區、梅縣）、潮州（潮陽）、惠州（博羅、惠來、惠陽）、韶關（市區、南雄、新豐）、汕尾、揭陽（市區、普寧）、汕頭（澄海、海豐）、清遠（連州）；福建漳州（市區、平和縣）、廈門、泉州、福州；湖南益陽、衡陽、長沙；廣西南寧、百色；貴州貴陽、興義、遵義；四川瀘州；重慶；雲南昆明、昭通；河南鄭州、信陽、駐馬店、漯河、新鄉，許昌呢啲城市啲客運業務。

附近嘅交通
-----

* 巴士：東圃客運站

出面網頁
----

* 廣州東圃客運站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
三星Galaxy Note 10(正面)
三星Galaxy Note 10(背面)
**三星Galaxy Note10/10+/10 5G/10+ 5G**係由三星電子推出嘅Android旗艦智能電話。係三星Galaxy Note系列嘅第9代產品（計埋Note7）。喺2019年8月8號凌晨4點（UTC+8）嘅Galaxy UNPACKED 2019發布。其中兩款電話（Note10、Note10+）嘅資料大多喺2019年7月被媒體公開，比以往嘅時間更早。 呢四款電話都配備比上一代Note9更強嘅S-Pen、無線充電、超聲波屏下指紋辨識同屏佔比超過90%嘅屏幕。因為Note10系列移除咗3.5mm耳機窿，所以有隨機附送USB-C AKG耳機。韓國、美國同中國大陸會賣5G版。 

Galaxy Note10／10 5G 採用6.3英吋Dynamic AMOLED屏幕，解像度有2280 X 1080像素，支援HDR10+。同時配置8GB RAM，256GB 儲存空間同3,500 mAh內置鋰電池。支持25W有線快充。4G版售價：949美元。5G版售價：1049美元。

Galaxy Note10+／10+ 5G 配置6.8英吋Dynamic AMOLED屏幕，解像度有3040 X 1440像素，支援HDR10+。同時配置12GB RAM，512GB/1TB儲存空間同4,300 mAh內置鋰電池。支持45W有線「閃速充電」。4G版售價：1099美元。5G版售價：1299美元。

產品圖片
----

* S Pen stylusS Pen stylus
* Wireless Power ShareWireless Power Share
* Infinity-O DisplayInfinity-O Display
* Android OSAndroid OS
* 5G Connection5G Connection

參考
--

* 維基同享中有關三星Galaxy Note 10嘅資源類
* 維基同享中有關三星Galaxy Note 10+嘅資源類
* 維基同享中有關三星Galaxy Note 10 Lite嘅資源類

1. ↑  Rogerson, James. "Samsung Galaxy Note 10 release date, price, news and leaks". *TechRadar* (英文). 喺2019-08-05搵到.
2. ↑  Villas-Boas, Antonio. "Samsung's Galaxy Note 10 is being announced on August 7 — here's everything we've heard about it so far". *Business Insider*. 喺2019-08-05搵到.
3. ↑
4. ↑  〈存档副本〉. 原著喺2020年3月15號歸檔. 喺2019年9月6號搵到.
5. ↑  Reisinger, Don. "Galaxy Note 10 Rumors: Release Date, Price, Specs and More". *Tom's Guide* (英文). 喺2019-08-05搵到.
6. ↑
7. ↑  SamMobile. "Samsung Galaxy Note 10 preview: Specs, price, release date, and more". *SamMobile* (美國英文). 喺2019-08-05搵到.
8. ↑
**張祺忠**（Cheung Kie-chung，1964年—），香港大學機械工程學系前副教授，曾經係工程學院副院長，偉倫堂宿舍舍監。

早年經歷
----

佢喺香港土生土長，讀完中學之後去咗英國，先後攞到英國伯明翰大學學士、威爾斯大學博士學位，然後1992年返香港加入香港大學工程學院。

佢喺香港大學工程學院擔任過一啲行政工作，曾經做過助理院長，之後做埋副院長。任內佢亦曾經推動香港大學同劍橋大學嘅聯合課程。

殺妻案
---

喺2018年8月，張祺忠喺偉倫堂宿舍內勒死自己老婆陳慧文，之後一度陪個女到警署報警，甚至同差人同埋家人一齊尋妻，但係差人最後喺佢喺港大嘅辦公室，搵番佢老婆嘅屍體。

案件去到2020年開審，佢否認謀殺罪，但承認誤殺罪，未被控方接納。另外，佢亦承認一項阻止合法埋葬罪。

審訊嗰陣，案件受到廣泛報道。青山醫院法醫精神科部門主管蕭慧敏，同埋精神科醫生何美怡，都喺作供嘅時候，話張祺忠喺案發嘅時候患有抑鬱。其中何美怡更指張患有嚴重抑鬱症，而且佢嘅精神狀況自2013年起已轉差，2018年情況更嚴重。臨床心理學家鄭健榮就話，陳慧文對張嘅語言暴力，已達致中等至嚴重程度嘅心理虐待。

另外，雖然張祺忠作供嗰陣對老婆生前嘅性格有正面評價，但係案件其他證人都話陳慧文唔易相處。其中陳慧文嘅細妹，就話死者經常對自己老公指指點點，有作供嘅偉倫堂宿舍職員稱呼死者做「天拿水」，形容如果有人逆佢意，佢會「一撻就着」。另外，有一個星展銀行嘅經理作供時候亦形容死者霸道。

張祺忠喺2020年11月被判謀殺罪成，12月3號被判終身監禁。

參考
--

1. 1 2  中時新聞網. 〈殺妻藏屍辦公室11天 港大副教授被以謀殺起訴 - 兩岸〉. 《中時新聞網》 (中文). 喺2020-11-28搵到.
2. ↑  〈港大-劍橋 合推5年3證書招生計劃〉. 《大紀元時報 香港｜獨立敢言的良心媒體》 (香港中文). 喺2020-11-28搵到.
3. 1 2 3  朱棨新 (2020-11-26). 〈張祺忠涉殺妻｜啞忍妻語言暴力多年終殺妻 張被裁定謀殺罪成〉. 《香港01》 (香港中文). 喺2020-11-28搵到.
呢篇文講廣州市嘅興安路。搵緊其他城市嘅興安路嘅話，請睇〈**興安路**〉。

**興安路**（粵拼：hing3 ngon1 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路好似個英文字體SF Square Head嘅阿拉伯數字「7」字噉，西邊喺花城廣場入面開始，一直向東去到臨江大道嗰頭。

概要
--

全長550米，闊10米，雙向2車道。其中馬路最西邊嗰橛去唔到珠江東路嗰頭。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 花城廣場（掘頭路）
* **冼村路**
* **臨江大道**

珠江新城一帶嘅路名，4個成語就可以搞清楚喇。
----------------------

廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**國盛民安**嘅成語入面，其中就包括咗下面**加粗**咗嘅字嘅其中一條馬路：

* 國盛民安：興國路、興盛路、興民路、**興安路**

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
| How to read a taxoboxHow to read a taxobox**鉛綠褶菇** |
| --- |
|  |
| 瀕危指標 |
| 「未評估」 (NE) |
| **物種分類** |
| 

|
|  |
|
|
| 界 | 真菌 Fungi |
|
|
|
|
|
| 門 | 擔子菌門 Basidiomycota |
|
|
|
|
|
|
|
| 綱 | 傘菌綱 Agaricomycetes |
| 亞綱 | 同擔子菌亞綱 Homobasidiomycetidae |
|
|
|
|
| 目 | 傘菌目 Agaricales |
|
|
|
|
|
|
|
|
| 科 | 蘑菇科 Agaricaceae |
|
|
|
|
|
| 屬 | 青褶傘屬 Chlorophyllum |
|
|
|
|
|
|
|
| 種 | **鉛綠褶菇 *C. molybdites***  |
|

 |
|
| 二元學名 |
| ***Chlorophyllum molybdites***(G. Mey.) Massee (1898) |
|
|
|
|
|
|
|
|
|
|
|
|
|
|
| 別名 |
| Template:Species list |

**鉛綠褶菇**（粵拼：jyun4 luk6 zaap6/zip3 gu1；學名：*Chlorophyllum molybdites*），又叫**綠褶菇**（luk6 zaap6/zip3 gu1）或**毒綠褶菇**（duk6 luk6 zaap6/zip3 gu1），係蘑菇科青褶傘屬嘅真菌，而家喺全世界都可以搵到佢。呢種植物係一種毒性比較犀利嘅植物。

形態
--

呢種植物個樣同普通食用嘅高大環柄菇等大型真菌個樣差唔多噉。菌蓋喺啱啱生出嚟無耐係半個波形噉，之後喺越大嗰時就變得越嚟越平。喺熟咗嗰時，啡色嘅表皮開始裂開，除咗中央比較密集之外，其它部分都係斑點式散開噉，重搞啲海綿質菌肉出嚟。而菌褶喺最先生出嚟嗰時係白色，之後就變成淡黃綠色，如估佢受咗傷嘅係變成啡色；另外，佢嘅菌柄有12~30公分長，最先係白色，之後變啡色；表面有纖維紋，喺菇頂重有嚿厚兼可以喐得嘅菌環。

習性
--

呢種植物鍾意喺夏秋兩季，落咗雨之後嘅草坪或蕉林地度生。集居方式係群生或散生。

毒性
--

呢種植物嘅毒性比較細，但唔代表唔會中毒。而佢嘅毒性方面，因為佢入面有水溶性生物碱響度，所以如估唔小心食咗少少嘅話，會出現嘔、肚疴或心絞痛嘅病，而且都幾得人驚吓；如估食得太多嘅話會隨時攞命。喺中國嘅廣東同南方地區入面係列入咗其中一個成日見到嘅毒蘑菇。由於佢有毒，建議一般人千祈唔好摘佢嚟食。

有關嘅書
----

* 有趣的真菌（三版 2005）頁80，國立自然科學博物館 發行

出面網頁
----

* 这些毒蘑菇 误吃可致命 南方日報 AⅡ04版（东莞读本） （2014-09-02）
* 【提醒】误食毒蘑菇可致命！佛山市民切勿自行采食 微查乐
* 切勿采食野生蘑菇，以防中毒 广州市增城区食品药品监督管理局
* 毒蘑菇科普小知识 深圳市农产品质量安全检验检测中心
《**魯冰花**》（英文：***The Dull-Ice Flower***）係1989年上映嘅臺灣電影，改編自鍾肇政嘅小說《魯冰花》。

劇情簡介
----

魯冰花盛開嘅時候，郭雲天由大城市調到水城鄉小學擔任美術老師。雲天發現班上一位學生古阿明好有畫畫天份。阿明家境貧窮，鍾意搗蛋，成績唔好，但係對色彩同周圍事物有極敏鋭嘅感覺同想像力。雲天探訪過阿明屋企，知道佢好細個媽媽已經過身，爸爸係個樸實嘅茶農，家姐茶妹身兼母職，善體人意。雲天關懷佢哋，並同佢哋建立咗深厚嘅感情。雲天受校長吩咐，主持美術選手訓練班，準備選出優秀嘅同學代表學校參加比賽。佢極力培養阿明，阿明亦係表現最傑出嘅選手。但係其他老師就認為鄉長個仔林志鴻先係最有資嘅嘅代表，佢哋抵制雲天嘅做法。經過投票，阿明落選咗。雲天被迫靜靜離開水城鄉，帶走咗阿明畫嘅茶蟲。阿明因為老師走咗而好傷心，後嚟因為營養不良，感染咗肝病死咗。喪禮之後無幾耐，傳嚟阿明畫嘅茶蟲獲得世界兒童畫嘅金獎。記者爭相嚟到水城鄉採訪，大家都話阿明係個天才早死好可惜。茶妹心諗，喺阿明生前，只有郭雲天老師話佢係天才，而家再話佢係天才都冇用，因為阿明永遠唔能夠再畫畫。

演員表
---

|  |  |
| --- | --- |
| **演員** | **角色** |
| 黃坤玄 | 古阿明 |
| 李淑楨 | 古茶妹 |
| 于寒 | 郭雲天 |
| 陳維欣 | 林志鴻 |
| 陳松勇 | 鄉長林長壽 |
| 張瑞竹 | 翁秀子 |
| 王美雪 | 林雪芬 |
| 林義雄 | 古石松 |
| 方龍 | 校長 |
|

出面網頁
----

* 《魯冰花》喺開眼電影網嘅資料（正體中文 - 台灣）
* 《魯冰花》喺香港影庫嘅資料
* 《魯冰花》喺豆瓣嘅資料（大陸簡體）
* 《魯冰花》喺時光網嘅資料（大陸簡體）
* 爛番茄上《魯冰花》嘅資料（英文）
* 《魯冰花》喺互聯網電影資料庫嘅資料（英文）
**任嘉兒**（英文：**Camille Yam Ka-yi**，1992年9月15號—），係一位香港泛民主派人士，中西區區議會大學選區前議員，本身佢擁有有註冊護士嘅資格，因為參選區議會而喺2019年7月辭職。佢亦係前香港大學學生會內務副會長。2019年，佢開始參與中西區區議會大學選區嘅地區工作。

簡歷
--

任嘉兒喺香港出世，喺香港大學先後完成護理學學士同社會科學（行為健康）碩士課程。皆因佢曾經喺香港大學所處嘅大學（原名半山西）選區生活過七年，對嗰區有感情，決定投身區內地區工作，同埋喺嚟緊嘅區議會選舉挑戰由1991年開始擔任區議員，並且冧莊28年嘅陳捷貴。不過期間發生一段插曲：皆因有位嚟自「反自動當選運動」嘅歐頌賢話想參選呢區，兩人又協調唔成，任嘉兒一度宣佈放棄嗰區地區工作，後尾喺街坊極力挽留下，最後都撒回咗退出嘅決定。結果，佢以超過五成嘅得票率（3135票）當選。2021年7月11號劈炮唔撈，結束區議員生涯。

出面網頁
----

* 任嘉兒嘅Facebook頁

|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |



1. ↑  〈任嘉兒光復中西區：街坊哭聞高牆打破〉. 蘋果日報 (香港). 2019-12-08. 原著喺2019-12-27歸檔. 喺2019-12-27搵到.
2. ↑  〈【區議會選舉】協調下一度「讓路」獲街坊挽留 大學任嘉兒再出發〉. 香港01. 2019-10-17.
| How to read a taxoboxHow to read a taxobox**山瑞香** |
| --- |
|  |
|
| **物種分類** |
| 

|
|  |
| 域(Domain): | 真核域 Eukayorta |
|
| 界 | 植物界 Plantea |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 伞形目 Apiales |
|
|
|
|
|
|
|
|
| 科 | 海桐科 Pittosporaceae |
|
|
|
|
|
| 屬 | 山瑞香屬 *Pittosporum* |
|
|
|
|
|
|
|
| 種 | **山瑞香 *P. tobira*** |
|

 |
|
| 二元學名 |
| ***Pittosporum tobira***Ait. |
|
|
|
|
|
|
|
|
|
|
|
|
|
|
|

**山瑞香**（粵拼：saan1 seoi6 hoeng1；學名：*Pittosporum tobira*），又叫**海桐**（hoi2 tung4），係海桐科山瑞香屬嘅常綠灌木或喬木仔，原產中國嘅江蘇南邊、浙江、福建、臺灣、廣東地區、南韓濟州同日本琉球。而家喺中國嘅江蘇南邊、浙江、福建、臺灣、廣東地區同北韓、日本都可以搵到。不過呢種植物大多數都生喺坑渠邊或森林嘅樹木下邊。呢種植物可以淨化環境入面嘅毒素。

形態
--

呢樖嘢一般都好矮，最高嗰樖凈係得3米到。樹葉嘅樣係倒立嘅長蛋橢圓形，有光澤。而花嘅方面，每年5月份開白花，有5嚿花瓣。每年10月結果。

用途
--

呢種植物唔單止可以用嚟做庭院嘅觀景植物同綠籬植物，重可以用嚟做行道樹，甚至佢嘅根、葉同核都可以用嚟做藥。

### 藥用價值

海桐各個部位嘅藥用功效：

| 部位 | 功效 |
| --- | --- |
| 核 | 澀腸，固精。 |
| 葉 | 解毒，止血。 |
| 根 | 祛風活絡、散瘀止痛。 |

有關嘅書
----

* 校园植物志 第177页　　北京理工大学出版社　ISBN 978-7-5640-5687-2

連出去
---

* 維基同享中有關山瑞香嘅同享資源
* 維基物種有關山瑞香嘅資料
* （繁體中文）（英文）海桐 Haitong 藥用植物圖像資料庫 (香港浸會大學中醫藥學院)
* 海桐皮 中醫世家
* 海桐 認識植物網
**少林寺傳奇藏經閣**（粵拼：siu3 lam4 zi2 cyun4 kei4 cong4 ging1 gok3）
（英文：**A legend of Shaolin**）係由千乘影視同《少林寺傳奇》系列嘅製片人一齊整嘅武俠電視劇，成部片有63集。

劇情
--

大明中葉，由於皇帝細個就繼位，太監王其封佢做立皇帝，點知佢同倭寇同係蛇鼠一窩，竟然搞官商勾結，導致大明江山關係緊張。魏超嘅仔——魏子豪係京都總兵，亦係皇帝嘅伴讀。而魏子豪貪玩，點知撞正太監王，送咗秘密計劃到倭寇嘅武林高手。而魏子豪唔忿頸，將呢單嘢話咗畀阿爸知。到咗朝堂之後，魏超向皇帝彈劾王其，反而被大整蠱，搞到間屋被抄斬，結果魏子豪進入少林寺避難。魏子豪在少林寺藏經閣學咗一身武功，要搵王其報仇，結果又差啲命仔凍過水。魏子豪俾人救返之後，喺藏經閣領悟到家國天下嘅道理，結果嗌朝廷徵召南下驅除倭寇，北上機智退敵，返咗去京協幫皇上搞掂咗王其嘅叛亂，同時重幫家人報咗仇。叛亂結束之後，魏子豪重俾皇帝猛咁獎，最後辭官走人，去到天涯海角。結果魏子豪喺少林寺中入面，從一個貪玩嘅子弟變成以家國天下為重嘅男人。

出鏡人馬
----

|  |  |
| --- | --- |
| **演員** | **角色** |
| 張倬聞 | 徐子豪(徐阿牛、淳延) |
| 馨子 | 朱若琴 |
| 柴碧雲 | 小澤杏子(啞姑) |
| 王鶴鳴 | 吳心同 |
| 張穎 | 格爾樂 |
| 陳浩民 | 皇上 |
| 許明虎 | 小野次郎 |
| 王紅舟 | 小澤正雄 |
| 馬玉輝 | 王其 |
| 鞏漢林 | 田和仁 |
| 張寶雯 | 范嬤嬤 |
| 李昆鷹 | 範廷秋 |
| 羅家英 | 青面童子 |
| 王勁松 | 寂空 |
| 張懋炯 | 方丈 |
| 徐玉蘭 | 太后 |
| 陳良平 | 曲祥和 |
| 婁亞江 | 周大力 |
| 張聰 | 肥龍 |
| 韓龍 | 瘦虎 |
| 李海兵 | 達達大師(道沉) |
| 劉濤 | 徐超 |
| 徐薏雯 | 徐母 |
| 吳迪 | 餘旗官 |
| 方舟波 | 杜獻功 |
| 党濤 | 方掌班 |
| 球球 | 寂雲 |
| 余辛 | 小澤織二 |
| 趙希瑞 | 翔子 |
| 張桃桃 | 蕊子 |

連出去
---

* 少林寺传奇藏经阁 电视猫
* 少林寺传奇藏经阁 爱奇艺

| 廣州電視台綜合頻道 閤家歡劇場 |
| --- |
| 上個節目 | 少林寺傳奇藏經閣（2015年10月5號－2015年11月16號） | 下個節目 |
| 特警力量（2015年9月5號－2015年10月5號） | 石敢當之雄峙天東（2015年11月17號－2015年12月18號） |
**龍獅香港旗**又稱**龍獅旗**，係香港自治運動嘅代表旗幟，喺2011年5月由香港網民「金屬」設計。呢幅旗係由香港英治時期嘅香港旗更改而成，去除咗代表英國嘅米字旗，僅使用原來面積比較細嘅香港盾徽，並且加上漢字「香港」，配以象徵自由嘅貴族藍作為底色。由於龍獅香港旗係根據英治香港旗設計，以至兩者有時畀人混淆。

根據葉靈鳳著作《香島滄桑錄》記載，龍獅旗前身係由英國人設計，喺香港日佔時期，赤柱拘留營內繪製，經過倫敦英國紋章院修改後於1959年1月21號頒佈香港盾徽代替阿群帶路圖。

含意
--

據香港自治運動嘅介紹，加入「香港」兩字係象徵同時繼承中華及英國文化，而以象徵自由嘅貴族藍作為底色係代表香港以本土為家，自立自治。而龍獅旗提倡嘅係普選特首、港人自治、法治及廉潔。

參考
--

1. ↑  龍獅旗象徵本土為家 —— 新報，2012年10月15日
2. ↑  高舉龍獅旗　緬懷昔日香港 —— 蘋果日報 互聯網檔案館嘅歸檔，歸檔日期2014年11月13號，.，2012年03月04日

出面網頁
----

* 香港城邦自治運動：龍獅香港旗 —— 香港自治運動的標誌，2011年6月18號

| * 睇
* 傾
* 改
香港境內水貨客同中國大陸旅客過多問題 |
| --- |
| 政策 | 港澳個人遊 · 一簽多行 · 奶粉限購令 |
| 問題 | 中港矛盾 · 中國大陸人搶購香港奶粉事件 |
| 抗議 | 光復上水站 · 光復屯門 · 捍衛沙田 · 光復元朗 · 遊覽完上水去屯門 · 光復上水 · 光復東涌 |
| 執法 | 風沙行動 · 力鋒行動 |
| 團體 | 北區水貨客關注組 · 熱血公民 · 本土民主前線 |
| 睇埋 | 港鐵東鐵綫 · 附例特檢隊（中文：附例特檢隊） · 英治時期香港旗 · 龍獅香港旗 · 電影《過春天》 |
**散光**（粵讀：saan² gwong¹，英文：**Astigmatism**，亦作：**亂視**）係眼嘅一種屈光不正常狀況，與角膜嘅弧度有關。
專業定義:眼球喺唔同子午線上屈光度唔同,形成兩條焦線同最小彌散斑嘅屈光狀態稱為散光

人類嘅眼並唔係完美嘅，如果角膜喺某一角度嘅弧度較彎，而另一啲角度則較扁平，光線便唔可以準確地聚焦喺視網膜上，呢種情況便稱為散光。散光患者睇嘢時會較難細微地睇清景物。一般情況下，散光並唔會獨自出現，患者嘅眼通常都會伴有近視或遠視。

散光嘅矯正方法：主要係配戴眼鏡，散光眼鏡喺某一角度會有特別嘅弧度，以矯正患者眼喺該角度嘅散光；隱形眼鏡或激光矯視手術亦可矯正散光嘅問題。

除咗角膜外，晶狀體嘅弧度唔一致，亦係造成散光嘅另一原因。

市場上經已有非常多種類嘅即棄散光隱形眼鏡，度數範圍足夠8 成以上散光患者，視光師建議無論配戴鏡框眼鏡，抑或隱形眼鏡，有散光問題便需要立即矯正，並唔係高散光度數先至需要矯正。

有部份人誤以為散光隱形眼鏡鏡片比一般隱形眼鏡厚，配戴時會感不適。其實隨著科技及物料嘅改進，現散光隱形眼鏡鏡片嘅厚已跟一般隱形眼鏡一樣，配戴起嚟亦冇任何分別。

參見
--

* 遠視
* 近視
* 老花

Template:ICD-10-H1
瑞士嘅龍牙陣
**龍牙**（英文：Dragon's teeth），又叫做**龍齒**或**龍牙桩，**係二戰時期使用嘅一種防禦工事。外型係多列角錐形，鋼筋混凝土構築嘅防禦堡寨。呢種係針對裝甲車、坦克車嘅防禦工事，可以同捷克刺蝟夾埋使用。係愛來阻止坦克車前進，一旦坦克車撞到咗龍牙，就會陷咗入去而喐不得其正。龍牙會令到坦克車頭趷起身、暴露咗車底出嚟，而容易畀啲炸藥攻擊。

史
-

最早嘅龍牙防禦工事，係 1923 年由瑞士總參謀部開發設置嘅，嗰時候啲材質就係鐵路鋼軌，體積約一公尺高，但好快被認為係抵抗唔到戰車嘅前進，因此 1941 年嘅時候就再造過，改用水泥製成三角形混凝土塊，瑞士人就稱佢哋做「三角朱古力」。

納粹德國喺 1938 年開始，用鋼筋水泥作為材料製造呢類工事，因戰車體積增長，因此體積亦持續加大。

布陣啲規格
-----

意大利版嘅龍牙
芬蘭版嘅龍牙，係就地用麻石堆放嘅成品
龍齒一般係多排一組嘅方式布置，每排係間著咁擺，令到啲車直鏟唔到過去，布置嘅規格係：

* 1938 年型：闊 7.35 公尺、高 1 公尺、雙排布局、每排四格突出，可以阻到 20 噸以下嘅戰車
* 1938 年加強型：闊 19.35 公尺、五排布局。
* 1939年型：闊 13.45 公尺、三排布局，可以阻到 36 噸以下嘅戰車。

龍牙係由鋼筋加埋水泥建造嘅，由於需要掘地基，因此冇法喺後方啲工廠度製成；建造嘅時候，就喺設置防線嘅現場度，直接加鋼筋混凝土去鑄造完，鋼筋混凝土嘅密度係一立方公尺二點四噸（2.4 t/m³）。

其他
--

呢種工事深入埋地底，係防止啲工兵會安炸藥破壞。不過由於佢實用，所以守護萊茵作戰嘅時候，反而成為德軍裝甲部隊嘅麻煩。喺瑞士係以軍事目的而保留啲龍牙，現代係轉咗做景點，畀人參觀，有啲龍齒因為提供地方畀生物住，就同樣就保留咗落來。

攷
-

1. ↑  希特勒築不起的帝國夢 2015-01-27 中央社
**少新權**（1904年—1966年3月22號），原名**陳利權**，係香港嘅粵劇同電影演員。由於佢鍾意赤膊，被粵劇行嘅人叫做「豬肉佬」[1]。

生平
--

少新權喺清朝上海縣張家店出世，7歲父母雙亡，9歲由上海南下廣州，寄住喺阿叔屋企，並喺廣州河南大基頭嘅「梁本生醫館」做後生。10歲拜男花旦周錦波（細旺）為師學粵劇，被師母粵劇艷旦銀老鼠（陶三姑）安排入「超群樂」（兒童粵劇戲班）做「三步針」，正式參加粵劇商業性演出；21歲應聘一個人去到美國舊金山，同蘇州麗、黃侶俠、衛少芳同西麗霞等人一齊演出，被觀眾致送最重嘅金牌，三年半後返中華民國，就得到「金牌小武」嘅美譽。佢最後一次舞臺演出喺南越首都西貢，為「大龍鳳劇團」演出[2]。

少新權亦係電影明星，從銀幕處男作《火燒阿房宮》（1952年，飾演秦始皇）到電影遺作《倚天屠龍記三集》（1965年，飾演空智禪師），一生演出約200齣電影。

社交圈
---

1964年7月6號，喺九龍油麻地志和街嘅「百老匯酒店」（而家嘅「聖地牙哥酒店新館」）502號房，少新權同其它梨園子弟鄧偉凡、何驚凡、蕭仲坤、林蛟、蘇少棠、陳錦棠、白龍珠同埋羅家權等組成長期性嘅「先生俱樂部」，性質係聯絡感情同守望相助，談古說今，研究傳統藝術同埋打蔴雀[3]。

病逝
--

1965年12月27號入咗伊利沙伯醫院留醫，到1966年1月6號轉到九龍醫院。3月22號凌晨3點，喺九龍醫院因高血壓症病逝，享年62歲[4]3月23號下晝3時，喺九龍殯儀館舉殯，遺體葬九龍長沙灣天主教墳場[5]。

佢留低老婆同兩仔一女：

* 大仔：陳兆祥（13歲，嗰時讀緊新法小學六年級）
* 女：陳婉冰（11歲，嗰時讀緊真光小學）
* 細仔：陳兆昌（7歲，嗰時讀緊聖方濟各小學）

參考
--

1. ↑  1977年6月10號，香港《華僑日報》，第七張，第二頁。
2. ↑  1966年3月23號，香港《華僑日報》，第六張，第一頁。
3. ↑  1964年7月7號，香港《華僑日報》，第六張，第二頁。
4. ↑  1966年3月23號，香港《華僑日報》，第六張，第一頁。
5. ↑  1966年3月24號，香港《華僑日報》，第六張，第一頁。

出面網頁
----

* 少新權嘅馳馬演出片段
井卦
**井卦**，或者就咁叫**井**，係六十四卦之中嘅第卌八卦。佢上卦係坎卦，代表水，即係☵；下卦係巽卦，代表風，即係☴。所以，井卦就畫成䷯。為咗方便記住卦象，佢有個名叫**水風井**。

卦辭
--

改邑不改井，無喪無得，往來井井。汔至，亦未繘井，羸其瓶，凶。

彖曰：巽乎水而上水，井；井養而不窮也。改邑不改井，乃以剛中也。汔至亦未繘井，未有功也。 羸其瓶，是以凶也。

象曰：木上有水，井；君子以勞民勸相。

爻辭
--

初六：井泥不食，舊井無禽。

九二：井谷射鮒，瓮敝漏。

九三：井渫不食，為我心惻，可用汲，王明，並受其福。

六四：井甃，無咎。

九五：井冽，寒泉食。

上六：井收勿幕，有孚元吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**教育路**（粵拼：gaau3 juk6 lou6）係中國廣東省廣州市入面嘅一條普通馬路，呢條馬路喺越秀區入面，成條馬路南邊走向。北邊從中山五路同埋吉祥路嘅交界開始，一直向南去到惠福東路嗰頭。

概要
--

全長522米，闊15米，2車道。成條路凈係可以從北向南行。

史
-

呢條馬路從明朝開始一直到依家，佢都係成個廣東入面，最高級文教官署嘅一尐。其中喺明朝嗰陣起嘅提學道署、清朝起嘅學政署、民國嗰陣起嘅教育委員會同依家嘅廣州市教育局都喺教育路入面。呢度以前係一條嗌「觀蓮街」嘅巷仔同「書坊街」嘅北邊一部份巷仔組成嘅，不過到咗1932年，廣州市政府就將呢兩條巷仔拆咗，整咗條馬路出嚟，依家嘅書坊街係得返南邊嗰橛咋。由于喺民國嗰陣嘅學署就係廣州教育委員會，所以就改咗「教育路」噉嘅名。雖然話文化大革命嗰陣改咗嗌「教育南路」，但係到咗1982年就將個名改返轉頭。啫係依家嗌「教育路」。

特色
--

由於距離呢條馬路冇幾遠就係條北京路步行街，所以成條路都有賣西裝、皮鞋同埋領呔嘅鋪頭響呢度。每年嘅農曆新年嗰陣嘅西湖路花市就係喺呢度舉辦，佢重係廣州市入面最出名、人流最多嘅迎春花市。重有，羊城八景入面嘅藥洲遺址同埋重有條廣州街坊講嘅數字地方順口簧入面嘅其中一笪地——九曜坊就係喺呢條路入面出現過。

經過嘅道路
-----

呢度啲路嘅順序係從北去到南嚟排嘅，其中**加粗**咗嘅字係主幹道：

* **中山五路**、吉祥路
* 西湖路
* 惠福東路
元朗明渠
**元朗明渠**係明渠，喺香港元朗市中心，貫穿元朗郊區（大棠、元朗南）、元朗市（元朗大馬路、朗屏同工業邨）、同埋大生圍，由南向北，下游接山貝河，再流入后海灣。元朗明渠設計又闊又深，多年嚟為元朗市同郊區排走雨水。

污染
--

明渠嘅水一向污糟，加上近年渠務改善工程疏導雨水，明渠大部份時間流量甚低，夾雜污泥同其他污染物，水質混濁。同埋早年有啲鋪頭食肆將污水渠駁入明渠，搞到條渠成日有垃圾同上游家禽嘅排泄物漂浮。發出陣陣臭味。

雖然近年政府努力整理渠道、收返禽畜飼養牌照，同埋加強撿控違例人士，但環境仍有待改善。大部份渠面喺長時期乾涸下，渠面不時有死魚、樹枝等垃圾，又因表面經常鋪滿泥塵，呢啲泥塵畀強風吹起，引致唔少環境問題。

復原自然河
-----

現時元朗明渠兩邊，種咗些少樹，亦有些少長櫈畀人休息。但由於明渠景觀欠佳，欠缺涼亭等設施，淨係得好少老人家會用長櫈。明渠附近環境屬市中心（大馬路附近一帶）同工業區（橫洲附近一帶），環境一係過嘈，一係過僻，現時情況根本及休閒活動之用。明渠兩邊，長期畀人放置、棄置雜物，有礙觀瞻。

元朗市發展，集中喺元朗大馬路一帶，以致元朗明渠附近，人流相當擠迫，經常出現人車爭路嘅情況。長年日曬，加上人車密集，造成元朗區出現「熱島效應」，元朗市往往高市區氣溫兩三度。

此外，元朗區人口達四十幾萬，但無乜休閒用地。偶爾見到有青少年攀越圍欄，入明渠地基遊玩嬉戲，好鬼危險。

元朗明渠同附近環境確實有欠衛生、綠化及配套不足，社區長期欠缺休閒用地。呢啲問題急需政府部門解決。

攷
-

* Topic:元朗明渠（維基學院）
* 明報新聞網海外版：元朗明渠擬復原自然河 拆除混凝土 減熱島效應
* 美化元朗明渠降區內高溫 新浪網
* 元朗明渠變清溪川觸礁
**爆鯨魚事件**（***Exploding whale***）曾經發生過兩單比較出名嘅，當中最出名嘅嗰單莫過於響1970年美國俄勒岡州佛羅倫薩嘅公路局炸一條爛咗嘅擱淺抺香鯨，而另一單就發出響2004年台灣台南市，不過呢條抹香鯨係自爆嘅。

俄勒岡州嗰次
------

1970年11月12號，一條長14公尺，重 8 噸嘅抹香鯨喺奧勒崗州佛羅倫斯海岸擱淺，死咗發出勁臭，俄勒岡州公路局決定用炸藥炸散佢，大安指意以為細細嚿嘅鯨魚碎片等啲海鷗嚟「清理」。結果係炸到啲鯨脂四圍飛，遠到半里遠嘅車畀啲鯨脂摘爛咗，圍觀嘅人一樣走唔甩。

台南市嗰次
-----

2004年1月26號，喺臺灣臺南市市區，有一條17公尺，體重50噸，仲臭到嘔嘅抹香鯨爆炸，領咗嘢嘅人好多。

拎
-

* "'We almost didn't get it on air' | Local & Regional | KATU.com - Portland News, Sports, Traffic Weather and Breaking News - Portland, Oregon" (英文).
* "40th Anniversary of the Exploding Whale | KATU.com - Portland News, Sports, Traffic Weather and Breaking News - Portland, Oregon | Recent Shows" (英文).
* 《北市時報》個報道同埋相片——*Taipei Times image of an exploded whale*


|  |  |
| --- | --- |
| Stub icon | 呢篇**鯨魚爆炸**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
廣東省汽車客運站
 **省汽車客運站**（粵拼：saang2 hei3 ce1 haak3 wan6 zaam6）
，簡稱**省汽車站**（saang2 hei3 ce1 zaam6）或**省客運站**（saang2 haak3 wan6 zaam6）或**省站**（saang2 zaam6），係中國廣東廣州嘅一個市級大型汽車站，係廣州交通集團廣州市長途汽車運輸公司屬下車站，又係中國國家一級公路嘅客運站。喺1970年起好，位置喺越秀區站南路同環市西路嘅交界。

主要經營
----

車站主要經營去市屬五區（番禺區、花都區、黃埔區、增城區、從化區）、珠三角地區、粵東、粵南、粵西、粵北同海南、廣西、湖南、江西、福建、雲南、浙江、陝西、貴州、江蘇、湖北同河南、遼寧等30幾個省市嘅跨省路線。

出班嘅車次流量：2100班次/日

附近嘅交通
-----

地鐵：

2號綫5號綫：廣州火車站
巴士：

省汽車站
火車站：

廣州站

出面網頁
----

* 广东汽车客运站官网

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
座標: 25°09′39″N 121°45′50″E﻿ / ﻿25.16083°N 121.76389°E﻿ / 25.16083; 121.76389

和平島響台灣嘅位置和平島  
和平島和平島位置圖
和平島社寮橋
**和平島**係離臺灣本島最近嘅島，喺基隆市中正區，基隆港東北方，佢以臺灣第一座跨海大橋「和平橋」同臺灣本島連接。島上嘅原住民巴賽族叫呢個島做「tuman」，17世紀漢人入墾後叫「**大雞籠嶼**」或「**大雞籠山**」，喺1870年代時，為咗要同東北方海上嘅小雞籠嶼（即今日基隆嶼）區分，而改叫「**社寮嶼（島）**」。

二二八事件後，改叫「**和平島**」。
係北臺灣最早有鬼佬足跡嘅地方，亦係基隆最早有漢人入墾嘅地方之一。

歷史建築
----

### 和平島龍目井（和平島紅毛井）

和平島龍目井喺西元1626年創建，喺日佔時期1935年築大基隆橋後，更將龍目井加蓋一個半圓拱形嘅水泥遮頂，2006年基隆市政府公告登錄和平島龍目井係基隆市歷史建築。當地居民宜家依然有用緊。

### 社寮東砲台

社寮東砲台嘅歷史可追溯到荷西時期，最早係西班牙同荷蘭人嘅戰爭根據地，喺1626年開始建立，清領時期時係清法戰爭嘅戰備砲台，1886年劉銘傳再度興建社寮砲台；喺日佔時期之後，由總督府築城部基隆支部喺1901年開始改築，1903年完工，1907年又改建社寮砲台，到1924年完成，係基隆要塞十大砲台之一，2004年基隆市政府公告指定社寮砲台係本市市定古蹟。

### 和平橋

和平橋，係台灣第一座跨海大橋，喺基隆市中正區，連接台灣本島同基隆市和平島。喺1934年（日本佔領時期昭和9年）建成，全長約75公尺。

攷
-

1. ↑  台灣人文風景100點
2. ↑  文化部文化資產局 《和平島龍目井》 互聯網檔案館嘅歸檔，歸檔日期2015-07-24.
3. ↑  文化部文化資產局 市定古蹟 《社寮砲台》 互聯網檔案館嘅歸檔，歸檔日期2015-07-23.

* 交通部觀光局和平島濱海公園
* 和平島公園

|  |  |
| --- | --- |
|  | 維基同享有多媒體嘅嘢：**Hoping Island** |
倫敦國會大樓
**英國國會**，全名**大不列顛及北愛爾蘭聯合王國國會**（英文：Parliament of the United Kingdom of Great Britain and Northern Ireland，簡稱 British Parliament 或 UK Parliament），係英國嘅最高立法機關，管治範圍包括英國本土同埋屬地。國會喺英國嘅立法權，至高無上。國會位於倫敦西敏市西敏宮，元首係英國君主（現任查理斯三世）。

英國國會行兩院制，分上議院同下議院，另外君主亦係國會嘅成員。上議院議員分兩類：靈職議員係英倫聖公會嘅主教，代表國教；世俗議員大部分係往屆政府委任嘅終身貴族，另外仲有92個世襲貴族。下議院則由民主普選産生，每屆任期唔超過五年。西敏宮又叫國會大樓，兩院喺大樓裡面各有架步。憲制慣例，政府內閣包括英國首相一定要係下議院嘅議員；其他政府官員都一定要係國會議員，但係上下議院都得。故此所有政治任命嘅官員都需要向國會負責。

今時今日嘅英國國會源自1707年，英格蘭同蘇格蘭合併，成立嘅「大不列顛國會」。後來，愛爾蘭歸併入英國，國會擴張成「大不列顛及愛爾蘭聯合王國國會」。1922年，愛爾蘭脫離英國成為愛爾蘭自由邦，英國國會亦喺1927年正名「大不列顛及北愛爾蘭聯合王國國會」。英國嘅國會同埋憲政制度係世界唔少民主國家嘅模範，所以英國國會又稱「咁多國會嘅阿媽」(the mother of parliaments)。

理論上，英國嘅立法權威係君臨國會，權力其實喺君主手上，但君主一般會按首相嘅建議做事。而上議院嘅權力亦只限於暫緩立法或者將具爭議嘅法案發還下議院重審，無權推翻下議院嘅決定。所以民選産生嘅下議院實際上係英國最高權力機關。

參考
--

1. ↑  Section 2 of the Royal and Parliamentary Titles Act 1927　(17 Geo. V c. 4)
2. ↑  *Royal and Parliamentary Titles Act 1927*
3. ↑  "Messers. Bright And Scholefield at Birmingham". *The Times*. 19 January 1865.
4. ↑  "Queen in Parliament". *The Monarchy Today: Queen and State*. The British Monarchy. 原著喺18 January 2008歸檔. 喺19 February 2008搵到.
呢篇文講廣州市嘅龍津路。搵緊其他城市嘅龍津路嘅話，請睇〈**龍津路**〉。

**龍津路**（粵拼：lung4 zeon1 lou6）係中國廣東省廣州市嘅一條馬路，喺荔灣區入面，成條馬路東西走向。西邊從多寶路同埋恩寧路嘅交界開始，一直向東去到人民中路同埋惠福西路嘅交界嗰頭。成條路好似符號「┏━」噉嘅樣。

概要
--

全長2.3公里，闊10——17米，雙向2——3車道。呢條馬路分成西、中、東三段。除咗喺泮塘荔枝灣涌附近嘅龍津西路凈係可以從東向西行之外，其他都係雙行線。

龍津路嘅三條道路，起點到終點
--------------

* 龍津西路：從多寶路同埋恩寧路嘅交界位開始一直去到華貴路同埋荔灣路嘅交界嗰度
* 龍津中路：從華貴路同埋荔灣路嘅交界位開始一直去到康王中路嗰度。
* 龍津東路：從康王中路嘅位開始一直去到人民中路同埋惠福西路嘅交界嗰度。

史
-

### 關於「龍津」

廣東好多城市都有條路嗌「龍津路」，所謂龍津即係「聚龍通津」，所有龍津路都對正城門津樑。舊時築城，都要請風水佬測正條龍脈來開城門，既然條路聚龍氣通出津樑，咪「聚龍通津」嗌「龍津」囉。

睇埋：九龍寨城
### 古仔

呢條馬路喺明朝嗰陣時，有位英國商人去咗五仙觀嗰邊玩，結果佢睇到好細隻嘅葛藤上面重吊住成千斤嘅大鐘。雖然話嗰啲葛藤都乾嗮，但係都重幾硬凈下。結果英國佬知呢個肯定係件靚嘢就呃咗廟祝公，就話咗一句：「你呢噉細條嘢重吊住咁大個銅鐘！哎呀，牙煙得滯咯啩！等我整條長嘅鐵線畀你哋去換咗佢喇！」結果睇到個廟祝公係個老實嘅人就應承咗呢件事。搞到英國商人就好開心噉將條葛藤拎咗返去白鵝潭嗰帶嘅驛館，結果佢見到條藤上面黐嗮啲塵上去，就丼咗落去水入邊去洗返乾淨佢，點知個藤掂到水就變咗條龍出嚟！重捹甩咗英國佬嘅手飛咗上天，而飛咗上天嘅龍就唔小心將笪口水滴咗喺西關嗰邊，於是啲人就嗌佢做「龍津」。

### 鴉片戰爭嗰時

以前鴉片戰爭嗰陣時唔係嗌「龍津路」，嗰陣時嘅龍津東路口嗰度係「六甫水腳」，从光復路口去到紫來市場嗰條係「青紫坊」，到咗帶河路尾嗰條係「蘆排巷」。龍津中路嗰條之前係「龍津橋」同埋「龍津大街」。而龍津西路嘅荔灣湖公園東邊之前就係「三聖社大街」，荔灣湖公園南邊嘅就係「恩洲直街」同埋「恩洲七約」、「恩洲八約」。

### 開路

呢條路附近主要有條龍津橋先至改咗名叫龍津路，而龍津路喺1930年就整咗條馬路出嚟。喺文化大革命嗰陣，惠福路同埋龍津路呢兩條路係嗌咗「向陽路」呢個名（其中龍津西路係嗌「向陽一路」、龍津中路係嗌「向陽二路」、龍津東路係嗌「向陽三路」），到咗1982年，呢條路就重新改返原嚟之前嘅名，啫係依家叫「龍津路」。

特色
--

呢條馬路兩邊有好多騎樓，有好濃嘅西關特色。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 多寶路、恩寧路
* 寶源路
* 泮塘路
* 逢源路
* 華貴路、**荔灣路**
* 文昌北路
* **康王中路**，*帶河路*
* 光復中路、光復北路
* **人民中路**、惠福西路

註
-

1. ↑  比如香港九龍城砦有龍津路、龍津道。參攷龍津路 互聯網檔案館嘅歸檔，歸檔日期2014年12月17號，.
2. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖
**三角範疇**(**triangulated category**)
係種加性範疇(en:additive category)，特徵係佢上面有種結構叫做「特別三角形」(en:distinguished triangles)，可以用來整長正合序列(en:long exact sequences)；喺佢上面可以研究同調代數。導範疇(en:derived category)就係種三角範疇。

定義
--

三角範疇包括三樣嘢：{\displaystyle (C,T,DT)} ，其中

* {\displaystyle C} 係加性範疇 (en:additive category)
* {\displaystyle T:C\longrightarrow C} 叫位移函子 (en:translation functor)：
* "DT" 係一拃「特別嘅三角形」(en:distinguished triangles)：{\displaystyle X\longrightarrow Y\longrightarrow Z\longrightarrow X[1]}

符合條件。。。

史
-

導範疇(en:derived category)呢樣概念係 Jean-LouisVerdier 喺佢1963年篇論文度、基於Grothendieck 嘅一啲諗頭上提出。佢亦睇到：每一導範疇硬係有啲特別嘅「三角形」，所以又定義**三角範疇**呢樣概念，來幫佢用公理來寫低呢啲三角形嘅性質。差唔多同時，A. Dold 同 D. Puppe喺佢哋篇 《Homologie nicht-additiver Funktoren》 （*Ann. Inst. Fourier Grenoble* 11 (1961), 201–312），亦寫低咗一套好似樣嘅公理。

例
-

註
-

1. 1 2  Gelfand/Manin, pp.121-

參攷
--

* S. I. Gelfand / Yu. I. Manin, *Homological Algebra, Algebra V, Encyclopaedia of Mathematical Sciences*, ISBN 0-387-53373-7
* 
* 

|  |  |
| --- | --- |
| Stub icon | 呢篇代數嘅文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**三角椰子** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 狄棕屬 *Dypsis* |
|
|
|
|
|
|
|
| 種 | **三角椰子 *Dypsis decaryi*** |
|

 |
|
| 二元學名 |
| ***Dypsis decaryi***(Jum.) Beentje & J.Dransf. |
|
|
|
|
|
|
|
|
|
|
|
|
|
|
| 別名 |
| * *Neodypsis decaryi*
 |

**三角椰子**（粵拼：saam1 gok3 je4 zi2；學名：*Dypsis decaryi*），又嗌**三角檳榔**（saam1 gok3 ban1 long4），英文嗰邊成日嗌「Triangle palm」，係棕櫚科狄棕屬嘅常綠喬木，原產非洲馬達加斯加嘅熱帶雨林地區。

樣
-

籽
呢樖嘢一般有10——15m高，樹徑35cm。佢嘅莖係單生品種，有好似個柱噉嘅三角形殘留梢響度。而葉一般有25dm——50dm長，向上捇起咗。尤其係樹葉最上面嗰度，有些小向下彎。葉品種係羽狀複葉，而細葉係幼嘅線性品種。佢嘅莖稈伸長咗之後就好似把錘噉，下邊係圓柱體，喺幾部有啡色嘅軟毛。佢嘅樹葉同其它椰子樹都唔同，一般大樖嘢嗰時，佢嘅葉色係淺灰藍色；喺佢細樖嗰時，佢嘅葉色係灰綠色；如估喺-10℃——0℃嘅環境入面，佢嘅葉色就因為凍嚫而變黃；而葉柄係啡色。佢嘅花一般係黃色，有小小綠；肉穗花序，一般生喺葉嘅胳叻底嗰度，一般喺每年5——6月開花。而佢嘅果係蛋形，長15——25mm，喺熟咗嗰時係黃綠色，一般喺每年7——8月結果。

適應環境
----

呢樖嘢一般鍾意喺高溫同夠嗮光嘅環境入面生，都幾禁（kam1）黑麻麻同乾旱地區，重稍微禁（kam1）小小凍。喺春末夏初嗰時種佢1個月之後發芽出樹苗。佢喺出苗嗰時生得比較慢，要喺一半黑一半光嘅環境入面生先至得。呢種植物啱嗮喺18——28℃嘅氣溫嗰度生。

用途
--

呢種植物一般用嚟做庭院嘅綠化樹木、觀景植物同埋綠籬植物，甚至可以用嚟做公園嘅綠化樹種。

有關嘅書
----

* 中国外来植物 第473—474页 上海科学技术出版社　ISBN 978-7-5478-0780-4

出面網頁
----

|  |  |
| --- | --- |
|  | 維基同享有多媒體嘅嘢： **Dypsis decaryi** |

* 三角椰子 認識植物網
* 三角椰子 中花网
* 园林绿化植物--三角椰子 园林绿化之家
* 不要叫我小三－三角椰子 國立自然科學博物館
* 三角椰子 Dypsis decaryi 中国植物图像库
* 三角椰子 联通网
* 三角椰子 Dypsis decaryi 花卉图片网
* Dypsis decaryi (Jum.) Beentje & J.Dransf. 三角椰子 中国自然标本馆
* *Dypsis decaryi*
* IUCN Red List of Threatened Species: *Dypsis decaryi*
| How to read a taxoboxHow to read a taxobox**鯊魚**
化石年代：泥盆紀早期至而今 |
| --- |
| 白鰭鯊，Carcharhinus longimanus白鰭鯊，*Carcharhinus longimanus* |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 軟骨魚綱 |
| 亞綱 | 板鰓亞綱 |
|
|
|
| Superorder: | **鯊總目** |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Orders |
| Carcharhiniformes
Heterodontiformes
Hexanchiformes
Lamniformes
Orectolobiformes
Pristiophoriformes
Squaliformes
Squatiniformes
Symmoriida（絕種） |
|

**鯊魚**，或者寫**鯊**，係魚超綱之下，軟骨魚綱之中嘅動物。同近親魔鬼魚一樣，鯊魚只有軟骨，冇真正嘅骨。鯊魚有5至6條鰓裂，而條尾就有鰭、冇毒。全球有超過365個鯊魚品種，當中只有36種有真正襲擊過人。

鯊魚嘅繁殖方法因品種而異，卵生、胎生全部有齊。所以除非知道品種，否則唔可以答繁殖方式。

分類
--

8個鯊魚嘅目
鯊魚有超過400個品種，分別隸屬8個目：扁鯊（Squatiniformes）、鋸鯊（Pristiophoriformes）、角鯊（Squaliformes）、錐齒鯊（Carcharhiniformes）、六鰓鯊（Hexanchiformes）、鼠鯊（Lamniformes）、鬚鯊（Orectolobiformes）同虎鯊（Heterodontiformes）。當中鯨鯊最大條。

解剖學
---

鯊魚身體主要部分
### 牙

鯊魚牙會不斷出，不斷換。生喺口入邊嘅牙不斷向外推，出邊嘅牙就會甩，好似輸送帶噉。牙嘅形狀唔係個個品種都一樣，而係同佢哋嘅食物有關，所以喺全球都可以搵到鯊魚牙。

食物同生態地位
-------

鯊魚係食物鏈中嘅頂級捕獵者。食物按鯊魚品種而定，由微生物以至海獅、海豹等大型海洋哺乳動物都有。因為佢哋會處理動物屍體，同埋控制某啲捕獵者嘅數量，所以有助維持生態平衡。

保育現狀
----

由於中國人好鍾意用鯊魚嚟做食物，尤其係魚翅，令鯊魚數量越來越少，所以有需要受保護。

喺香港水域，至今紀錄有 8 種鯊魚出沒，亦有 5 個泳客被鯊魚咬死。全部都發生喺西貢水域，其中1995年6月，重係喺兩星期內有 3 位泳客遇害。但係鯊魚並唔只喺西貢出沒，喺港島中灣、赤柱同南灣等地方亦有鯊魚蹤影。2006年8月31號，康文署喺石澳泳灘嘅防鯊網外發現 2 條灰礁鯊嘅屍體。

而家，香港海洋公園設有「鯊魚館」，喺1989年落成。但為咗改養中華鱘，而喺2008年改建，部份鯊魚會改放海洋館度養，或送去外地，令部分保育人士唔滿意。由海洋館改建而成嘅鯊魚館喺2014年重開。

鯊魚同文化
-----

中國古代叫鯊魚做「鮫」，認為佢係僅次於龍嘅大型水生生物。《說文》中作「魦」，話係「魚名。出樂浪潘國。從魚，沙省聲。」而魚翅亦係唐人相當鍾意食嘅名貴食品。

鯊魚受傷唔會受細菌感染，引起好多生物學家嘅興趣，研究提取鯊魚體內抗菌嘅物質來整新藥。[未記出處或冇根據]

史提芬史匹堡響1975年所拍嘅《大白鯊》，唔單止成為賣座電影，重令人對鯊魚有錯覺，以為鯊魚只係一條鍾意食人嘅怪物，但實質鯊魚根本就唔鍾意食人。

參考
--

1. ↑  〈鯊魚〉 (中文). 喺2018-07-04搵到.

|  |  |
| --- | --- |
|  | 維基同享有多媒體嘅嘢： **鯊魚** |
座標: 22°57′57.03″N 113°0′19.56″E﻿ / ﻿22.9658417°N 113.0054333°E﻿ / 22.9658417; 113.0054333

 呢篇文講佛山市嘅龍津路。搵緊其他城市嘅龍津路嘅話，請睇〈**龍津路**〉。

**龍津路**（粵拼：lung4 zeon1 lou6）係中國廣東省佛山市入面嘅一條普通馬路，喺禪城區入面，三條馬路都係南北走向。呢條馬路係分開咗東西同埋冇方向嘅3個方向。南邊去到363省道，北邊去到人和路。成條路好似俄文「Я」字噉嘅樣。

概要
--

由於呢兩條馬路係組成咗好似俄文「Я」噉樣嘅，呢度就分開介紹：

* 龍津路：全長1.6公里，闊10米，雙向2車道。
* 龍津西路-龍津東路：全長2.11公里，闊16——30米，雙向2——4車道。

龍津路嘅三條道路，起點到終點
--------------

* 龍津西路：從人和路開始一直去到南莊二馬路嗰頭
* 龍津東路：從363省道開始一直去到南莊二馬路嗰頭
* 龍津路：從永紅大街開始一直去到人和路嗰度。

名
-

呢條馬路係因為附近有個龍津村響度先至改咗噉嘅名。

### 關於「龍津」

廣東好多城市都有條路嗌「龍津路」，所謂龍津即係「聚龍通津」，所有龍津路都對正城門津樑。舊時築城，都要請風水佬測正條龍脈來開城門，既然條路聚龍氣通出津樑，咪「聚龍通津」嗌「龍津」囉。

經過嘅道路
-----

### 龍津路

呢度啲路嘅順序係從南去到北嚟排嘅，其中**加粗**咗嘅字係主幹道：

* 永紅大街
* 永明大道
* 人和路、龍津西路

### 龍津西路·龍津東路

呢度啲路嘅順序係從南去到北嚟排嘅，其中**加粗**咗嘅字係主幹道：

* **363省道**
* 陶南路
* 陶中路
* 陶北路
* **南莊二馬路**
* 帝景北路
* 龍津路、人和路

註
-

1. ↑  比如香港九龍城砦有龍津路、龍津道。參攷龍津路 互聯網檔案館嘅歸檔，歸檔日期2014年12月17號，.
大日本帝國佔領中國東北之後建立嘅附庸國**滿洲國**曾經喺1933年同1942年制訂過國歌。

1932年草案
-------

1932年3月滿洲國建國宣言頒佈嗰時曾經制定過國歌草案；1932年5月21號，滿洲國體育協會向1932年夏季奧林匹克運動會組委會遞交呢個草案。呢個草案由鄭孝胥作詞、山田耕筰作曲。由於呢首歌嘅歌詞同旋律令國民難以理解，而且歌詞中嘅一句「善守國兮以仁，不善守兮以兵」（意思：應該用仁德治國，唔應該用武力）引起關東軍嘅不快，所以未被選做國歌。1933年正式國歌制定之後，呢首歌改名做《大滿洲建國歌》，1942年之後又叫做《第一建國歌》。

| 中文歌詞 |
| --- |
| 地闢兮天開，
松之涯兮白之隈。
我伸大義兮，繩於祖武；
我行博愛兮，懷於九垓。
善守國兮以仁，
不善守兮以兵。
天不愛道，地不愛寶。
貨惡其於地兮，獻諸蒼昊，
孰非橫目之民兮，視此洪造。 |

1933年國歌
-------

大同二年（1933年）3月1號根據同年2月24號簽署嘅國務院命令第四號公佈呢首國歌，由高津敏、園山民平、村岡樂童共同作曲，鄭孝胥作詞。

| 中文歌詞 |
| --- |
| 天地內，有了新滿洲。
新滿洲，便是新天地。
頂天立地，無苦無憂，造成我國家。
只有親愛並無怨仇，
人民三千萬，人民三千萬，
縱加十倍也得自由。
重仁義，尚禮讓，使我身修；
家已齊，國已治，此外何求。
近之則與世界同化，遠之則與天地同流。 |

1942年國歌
-------

為咗紀念滿洲國建國十周年，康德九年（1942年）9月5號根據國務院訓令201號公佈新國歌，歌詞由1941年成立嘅國歌委員會集體創作，日本同滿洲國嘅音樂家共同編曲，由山田耕筰同信時潔修正。

| 日文歌詞 | 日文轉寫 | 中文歌詞 |
| --- | --- | --- |
| 
おほみひかり　あめつちにみち
帝德は　たかくたふとし
とよさかの　萬壽ことほぎ
あまつみわざ　あふぎまつらむ | Ōmi-hikari ametsuchi ni michi
Teitoku wa takaku tōtoshi
Toyosaka no banju kotohogi
Amatsumiwaza aogimatsuran | 神光開宇宙 表裏山河壯皇猷
帝德之隆 巍巍蕩蕩莫與儔
永受天祐兮 萬壽無疆薄海謳
仰贊天業兮 輝煌日月侔 |

據附響《滿洲帝國國家公報》關於新國歌內容嘅官方解釋，「神」指天照大神，反映1940年之滿洲國改奉神道教；「神光」指人神，即係日本天皇，話呢句係指滿洲國皇帝「領受神光統治國家」；而第四句「天業」來自《建國十週年詔書》中嘅「宜益砥其所心，勵其所志，獻身大東亞聖戰，奉翼親邦之天業……」，指大東亞戰爭，全句意思係滿洲國國民仰讚大東亞戰爭，希望佢功比日月。

參考
--

1. ↑  入江克己「近代日本における植民地体育政策の研究（第2報）」（『鳥取大学教育学部研究報告. 教育科学』No.36、1994年 P86～87） 互聯網檔案館嘅歸檔，歸檔日期2014年5月18號，.。本内容は『満州建国十年史』からの引用。満洲国体育協会会長は、この歌の作詞者でもある鄭孝胥である。
2. 1 2 3  『王道楽土の交響楽 満洲-知られざる音楽史』（岩野裕一著、1999年、ISBN 4276211247）
3. ↑  *國歌釋義*，總務廰弘報處長，滿洲帝國政府公告第2493號附錄，康德9年(1942)9月5日。
**朱植雄**（1996年－2019年9月），香港人，被部分香港反送中運動支持者認為係香港警察殺害示威者嘅受害人。

死亡經過
----

喺2019年9月9號，佢離開位於秀明道嘅住所之後就失咗蹤，佢屋企人人同日向警方報案。他最後露面嘅時候身穿白色背心、紅色短褲同埋深色拖鞋。去到11號，佢被發現倒伏喺秀茂坪邨秀義樓1樓天井位置，警察同消防人員去到嘅時候證實佢明顯死亡，事件無可疑。

不過，有啲香港反送中運動嘅支持者同媒體，就認為佢係反送中運動嘅犧牲者，係被香港警察殺死。有啲連登網民提出質疑，甚至指香港警察Hack咗朱植雄生前喺連登嘅戶口。時事評論員馮睎乾喺2019年9月8號《蘋果日報》評論好多示威者被自殺或失蹤爭議嘅時候，亦質疑朱植雄被發現倒卧喺天井死亡，警察點解會話沒可疑，又提到點解有自稱朱植雄親友嘅人，反而有閒情逸致喺「闢謠」，長篇大論證明朱植雄係自殺，實在令人起疑。

睇埋
--

* 郭振江、陳彥霖：另外兩名被指被香港警察殺害嘅反送中運動參與者

參考
--

1. ↑  〈秀茂坪邨發現一名男死者伏屍天井 為失蹤者朱植雄 - 香港經濟日報 - TOPick - 新聞 - 社會〉. *topick.hket.com*. 喺2022-09-09搵到.
2. ↑  〈青年失蹤2日 揭墮斃天井〉. 《東方日報》. 喺2022-09-09搵到.
3. ↑  〈警方呼籲市民提供秀茂坪失蹤男子消息（附圖）〉. *www.info.gov.hk*. 喺2022-09-09搵到.
4. ↑  門徒媒體 (2022-07-20). 〈香港兒女三周年追思會 為反送中殉難犧牲者默哀〉. 《門徒媒體》. 喺2022-09-09搵到.
5. ↑  "LIHKG". 《LIHKG 討論區》. 喺2022-09-09搵到.
6. ↑  〈無可疑才最可疑 - 馮睎乾 | 蘋果日報•聞庫〉. 《聞庫》. 2019-09-17. 喺2022-09-09搵到.
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 兆禧苑 |  |

 |
| 
兆禧苑 |
| 地區 | 屯門區 |
| 類型 | 居者有其屋 |
| 入伙年期 | 1985年 |
| 樓宇座數 | 5 |
| 單位數目 | 2,800 |
| 面積呎數 | 310 - 380 呎(ft²) |
| 伙數 | 唔知 |
| 居民 | 唔知 |
| 網站 | 無 |

**兆禧苑**係香港嘅一個居屋屋苑，喺新界屯門青山灣填海地上面，風車型建築，分為兩期起（即係第七期丙同埋第八期甲），喺1985年入伙，由新昌管理服務有限公司做管理公司，同埋成立咗業主立案法團。屋苑有一個六層高嘅停車場，側跟有仁濟醫院羅陳楚思小學、加拿大神召會嘉智中學、南屯門官立中學同埋屯門碼頭；隔籬嘅屋苑有蝴蝶邨、悅湖山莊同埋海翠花園。

座數
--

| 樓名 | 樓類 | 幾時起好 |
| --- | --- | --- |
| 安禧閣 | 風車型 | 1985年 |
| 宏禧閣 |
| 順禧閣 |
| 雅禧閣 |
| 樂禧閣 |
|

其它資料
----

兆禧苑嘅對外交通包括巴士去市區、小巴去落馬洲口岸同埋港鐵上水站、船去東涌新發展碼頭、輕鐵（即係兆禧站同屯門碼頭站）等等，同埋由城巴開嘅B3巴士去深圳灣口岸。附近嘅商場有海趣坊同啟豐商場。

呢度嘅民選區議員係前區局議員嚴天生。

參考
--

1. ↑
2. ↑  兆禧苑
**朱幼麟**，SBS，JP（英文：**David Chu Yu-lin**，1944年3月5號—）係香港立法會前議員，本來係香港自由民主聯會（中文：香港自由民主聯會）成員，之後跟住自民聯同香港協進聯盟（中文：香港協進聯盟）合併而成為香港協進聯盟成員，後來再因香港協進聯盟同民主建港協進聯盟合併而成為民主建港協進聯盟成員。

簡介
--

朱幼麟喺上海出世，1958年跟屋企人移民美國，入讀波士頓Cambridge Latin High School。16歲時畀東北大學（英文：Northeastern University）取錄。

朱幼麟老婆何妙馨係恒生銀行其中一位創辦人何添阿女，有過馬匹「豬小姐」。朱幼麟跟過香港保釣人士去釣魚台列島宣示中國對嗰處嘅主權，2003年當選香港特別行政區全國人民代表大會代表，提交過一份有關保衞中國神聖領土釣魚島嘅文件畀全國人民代表大會。

朱幼麟自1995年一直循選舉委員會功能界別入立法局同立法會，喺做議員期間時有出位言行。佢有好多嗜好，包括跳降落傘，所以有「飛天朱」外號。

要求徹查梁振英阿女行李事件
-------------

2016年，朱幼麟反對香港特別行政區行政長官梁振英細女梁頌昕涉嫌用特權喺禁區攞返行李嘅處理手法，期間高調參與同出席親泛民主派嘅工會「香港空勤人員總工會」喺機場發起嘅靜坐，以表達對民航處處理梁頌昕行李事件嘅不滿。朱幼麟參與機場靜坐，佢同航空界嘅密切關係同建制派背景令佢成為傳媒焦點。

朱幼麟表示，懷疑事件涉及濫用特權，認為必須追究到底。朱幼麟指出，參與靜坐係因為佢好討厭濫用特權，破壞人人平等嘅原則。佢又話，據悉當日接聽特首電話嘅前線地勤人員，講電話時「講到流眼淚」，佢相信件事係事實，認為應該追究到底。

朱幼麟指，喺行李事件上，只想引用前政務司司長唐英年當年喺特首選舉論壇指控梁振英嘅一句「你呃人」來回應今次「行李事件」，但係佢話要加多一個字，即「你又呃人」。

攷
-

1. ↑  〈二〇〇五年授勳名單〉 (新聞稿) (繁體中文). 香港政府新聞公報. 2005年7月1號.
2. ↑  〈2001年第14號號外公告〉 (PDF) (新聞稿) (繁體中文). 香港政府憲報. 2001年7月1號.
3. ↑  《壹週刊》第750期〈詐醉佯狂 朱幼麟〉訪問，2004年7月22號出版
4. ↑  〈保釣船捱撞　朱幼麟傷腰〉 (繁體中文). 東方日報. 2003-10-11.
5. ↑  〈朱幼麟前議員兼人大〉 (繁體中文). 東方日報. 2013-05-09.
6. ↑  〈朱幼麟討厭濫用特權　促跟進行李事件〉 (繁體中文). 星島日報. 2016-04-18.
7. ↑  〈【我爸係梁特】朱幼麟斥CY呃人兼太低級：佢冇資格要我針對〉 (繁體中文). 蘋果日報 (香港). 2016-05-04. 原著喺2017-03-05歸檔. 喺2019-06-11搵到.

出面網頁
----


* 朱幼麟喺Freebase嘅資料 改維基數據
* 〈香港特別行政區立法會 - 議員資料庫〉 (繁體中文). 香港特別行政區立法會.

Template:香港特別行政區第二屆立法會議員
Template:香港特別行政區第一屆立法會議員
**沙畹**（粵拼：saa1 jyun2；法文：**Émmanuel-Édouard Chavannes**；1865年10月5號—1918年1月29號），字**滋蘭**（zi1 laan4），號**獅城博士**（si1 sing4 bok3 si6），係法國嘅東方學者（漢學家）、歷史學者。佢出生喺里昂。佢有名在於翻譯咗司馬遷嘅《史記》，係呢部書第一個西歐語言嘅翻譯本。沙畹係近現代最有影響力嘅漢學者之一，譽爲「歐洲漢學泰斗」。佢亦睇做係法國漢學、東方學、東方史學嘅先驅。

生平經歷
----

沙畹喺學生時節，同嗰陣時大部分學生一樣，喺里昂嘅學校主要學拉丁文同古希臘文，爲咗入學到巴黎嘅名牌學校，佢要爲大學校入學試驗做準備。呢個試驗合格咗，喺1885年志願入咗巴黎高等師範學校文學科，學咗三年時間。喺巴黎高師勤務嘅考古學者佐治·皮賀（Georges Perrot）勸佢畢業以後對中國搞研究。因爲同自己嘅教育背景相似，沙畹最初諗住學中國哲學，但學得苦悶，喺亨利·歌治（Henry Cordier）嘅建議下，佢決定去研究中國史，呢項喺當時西歐仲研究得好少。佢開始喺法蘭西公學院學古典中文，又去INALCO學現代中文。佢願想喺中國學到實際經驗，於是活用起自己嘅人脈，喺1889年1月出發去中國，兩個月後到達。

1891年，佢暫時返去法國，同阿列絲·多（Alice Dor）結婚，佢係里昂有名驗光師嘅女。佢哋兩個生咗一仔二女，個仔係一戰中好叻嘅飛機師費能·亨利·沙寰（Fernand Henri Chavannes）。沙畹直到1893年都留喺中國，之後歸咗法國，做咗法蘭西公學院嘅中國學科教授，呢個位自1892年11月以後就一直空住。雖然沙畹只係用咗五年時間學中文，但佢嘅能力畀學界公認。佢活潑噉參加學術活動，做咗法蘭西學會嘅會員，亦係其他多個學會嘅名譽會員。

業績
--

從1885年到1905年間，佢翻譯註釋咗《史記》（《Les Mémoires historiques de Se-ma Ts'ien》）。

喺1913年，斯坦因喺1907年發現嘅木簡「敦煌漢簡」700片餘畀沙畹解讀完畢，由牛津大學出版社出版咗《Les documents chinois : découverts par Aurel Stein dans les sables du Turkestan oriental》。

1910年做咗法國亞洲學會副會長，1916年做咗英國亞洲學會嘅名譽會員。

佢有篇主要論文《le t'ai chan : essai de monographie d'un culte chinois》，呢篇論文研究咗泰山，係關於中國人對泰山嘅信仰崇拜嘅。呢篇著作結合攷據學同田野調查，開啓咗歐洲現代漢學嘅先河。

佢編纂咗《Documents sur les Tou-kiue (Turcs) occidentaux》，由馮承鈞（中文：馮承鈞）譯成咗《西突厥史料》（1934年），2004年中華書局再版過，喺中國本土同臺灣出版過數種版本。

攷
-

1. ↑  孫沛陽 (2018年5月8號). 〈一枚與沙畹的字有關的印章〉. 《澎湃新聞・上海書評》. 喺2018年5月8號搵到.。註：獅城博士嘅獅城，指嘅係沙畹嘅鄉里——里昂，里昂個名喺法文意思係獅子。
沙盒，鍾意點玩就點玩。
**沙盒遊戲**（粵拼：saa1 haap2 jau4 hei3；英文：**sandbox game**）係種電子遊戲類型。沙盒遊戲嘅定義有些少籠統：一般認為，沙盒遊戲最重要嘅特徵係極高嘅自由度，會畀玩家展現自己嘅創意；呢啲遊戲通常唔會指定玩家要達到咩特定嘅目標，又或者會畀玩家自由噉揀想要嘅目標，容許隻遊戲有高嘅創發遊戲性，等玩家攞住隻遊戲可以好似攞住件玩具噉，鍾意點玩就點玩。

舉例說明，喺 2000 年出嘅《模擬市民》（The Sims）就係隻經典嘅沙盒遊戲：喺呢隻遊戲裏面，玩家能夠控制一座虛構城市嘅市郊區，可以喺區內嘅地上面起屋，起完屋可以買各種傢俬嚟佈置家居；跟住玩家仲可以創建模擬人，擺啲模擬人落呢啲屋度並且控制模擬人嘅生活；隻遊戲好自由－玩家可以選擇悉心管理模擬人，等佢哋成家立室事業有成，但玩家又大可以特登破壞模擬人嘅生活，迫啲模擬人（例如）生活喺垃圾當中又得，甚至整死啲模擬人都得。好似《模擬市民》噉嘅作品喺 2000 年代初取得重大嘅成功，而到咗 2010 年左右，沙盒遊戲已經成為咗隻公認嘅電子遊戲類型。

喺 2020 年代，沙盒遊戲嘅諗頭吸引咗唔少遊戲設計工作者注意：有好多沙盒遊戲都好好賣－例如《做個創世神》（Minecraft）噉，呢隻遊戲受歡迎到微軟肯花費 25 億美金嘅高價嚟買起佢；同時，沙盒遊戲嘅製作成日都要創造有咁上下自主嘅虛擬世界，會想個世界啲 NPC 具有聰明嘅 AI，因而吸引咗電子遊戲 AI 方面嘅工作者對沙盒遊戲做研究。

定義
--

睇埋：線性遊戲性同埋創發遊戲性
喺機制上，沙盒遊戲通常會有開放世界（open world）同創發遊戲性（emergent gameplay）－即係好似俾細路仔自由噉玩嘅沙盒一樣，例如《模擬市民系列》入面冇明確噉要求玩家達到某啲目的，而事實係，就算玩家特登折磨啲模擬人或者搞到佢哋人生失敗，玩家都唔會受到乜特別嘅懲罰。好多建造經營模擬遊戲同生命模擬遊戲都有類似嘅情況，所以同時又俾人歸類做沙盒遊戲。沙盒遊戲嘅出名例子有。

出名作品
----

* 《做個創世神》（Minecraft）
* 《模擬市民系列》（The Sims）
* 《俠盜獵車手系列》（Grand Theft Auto）
* 《看門狗系列》（Watch Dogs）

常見機制
----

睇埋：開放世界同埋上帝遊戲

人工智能
----

睇埋：電子遊戲人工智能
一隻沙盒遊戲入面好多時啲 NPC 會有高度自主嘅人工智能，呢啲人工智能識得喺個虛擬世界入面行動（去佢哋想去嘅地方或者做第啲唔受玩家影響嘅嘢），令玩家覺得自己真係好似置身喺一個真嘅世界入面噉，例如《俠盜獵車手系列》同《看門狗系列》都會涉及玩家控制遊戲嘅主角喺一個虛擬城市裏面冒險，而且啲城市入面嘅其他市民仲識「自己做自己嘢」－例如行去自己想去嘅地方或者喺餐廳坐低食嘢飲嘢，而响玩家做一啲會影響到佢哋嘅嘢（例如偷佢架車）嗰陣，佢哋會俾適當嘅反應（例如如果見到玩家偷佢架車，就叫差人幫手）。

簡史
--

睇埋
--

* 電子遊戲類型一覽
* 沙池
* 創意

攷
-

1. 1 2  The History and Theory of Sandbox Gameplay 互聯網檔案館嘅歸檔，歸檔日期2020年1月14號，.. *Gamasutra*.
2. 1 2  Ocio, S. & Brugos, J. A. L. (2009). Multi-agent systems and sandbox games (PDF). In *Adaptive and emergent behaviour and complex systems: proceedings of the 23rd convention of the Society for the Study of Artificial Intelligence and Simulation of Behaviour. Edinburgh: Society for the Study of Artificial Intelligence and the Simulation of Behaviour*.
3. ↑  The 20 Best Sandbox Games. *The Gamer*.
4. ↑  Boland, E. (2010). *The sims: The complete guide*. Lulu. com.
5. ↑  Minecraft sold: Microsoft buys Mojang for $2.5bn. *The Guardian*.
6. ↑  Watch Dogs: Legion - An Open-World Sandbox That's Hard to Resist.

拎
-

* Wide-Open Sandbox. *TV Tropes*.

| * 睇
* 傾
* 改
電子遊戲類型 |
| --- |
| 可以睇吓電子遊戲類型一覽 |
| 動作遊戲 | 

|  |  |
| --- | --- |
| 平台遊戲 | 橫向捲軸 · Run-and-gun · 電影式 · Collect-athon · 係噉跑 · 解謎平台 · 吉祥物 · 平台格鬥 |
| 射擊遊戲 | 第一身同第三身 · 光槍射擊 · 清版射擊 · 競技場射擊 · 戰術射擊 · 英雄射擊 |
| 格鬥遊戲（清版動作遊戲 · 斬殺遊戲） · 潛行遊戲 · 生存遊戲（恐怖生存遊戲 · 大逃殺遊戲） · 節奏遊戲 |

 |  |
| 戰略遊戲 | 即時同回合制 · 塔防遊戲 · 4X · 炮術遊戲 · 大戰略遊戲 · MOBA · DTCG · 自走棋 |
| 冒險遊戲 | 互動式小說（視覺小說） · MUD · 互動式電影 · 點擊冒險（密室逃脱） · 動作冒險（銀河城遊戲） |
| RPG | Roguelike 同 Roguelite · 動作 RPG（魂系） · 戰術 RPG · 日式 RPG · 馴怪獸遊戲 · MMORPG |
| 模擬遊戲 | 

|  |  |
| --- | --- |
| 交通工具 | 競速（高卡車） · 飛行模擬器（空戰 · 業餘 · 太空航行） · 火車模擬器 · 交通工具戰鬥 |
| 生命模擬 | 生物學模擬 · 電子寵物 · 社會模擬遊戲 · 上帝遊戲 |
| 戀愛模擬 | 美少女遊戲 · 乙女遊戲 · 耽美遊戲 · 百合遊戲 |
| 體育遊戲 · 建造經營模擬（政治模擬 · 商業模擬 · 城市建造） |

 |
| 拉雜類型 | 沙盒遊戲同開放世界 · 解謎 · 迷宮 · Party · 恐怖 · 廣告 · 健身 · 編程 · 社交推斷 · 影相 · 放置 · 抽卡 · 打字 |
| 拉雜相關 | 遊戲度 · 遊戲機制 · AAA · 認真遊戲 · 教育遊戲 · 電子遊戲製作同電子遊戲設計 · 電子遊戲詞彙表 |
| 電子遊戲類型類 |
洛侖茲力嘅右手法則；{\displaystyle I} 係電流，{\displaystyle B} 係磁場，而 {\displaystyle \mathbf {F} } 就係所產生嘅洛侖茲力。
**洛倫茲力**（**Lorentz force**）係指電場同磁場對郁緊嘅帶電荷粒子所施加嘅淨力。由於喺狹義相對論之下，電力同磁力其實係同一種力（電磁力）喺唔同參考系之下嘅表現，洛倫茲力可以話係喺呢個理論下呢種統一嘅力嘅延伸，即係電力同磁力嘅合併。「一粒帶電粒子受嘅洛倫茲力」喺物理學上定義如下：

{\displaystyle \mathbf {F} =q(\mathbf {E} +\mathbf {v} \times \mathbf {B} )}
當中 {\displaystyle q} 係嗰粒帶電粒子帶嘅電荷；{\displaystyle \mathbf {v} } 係佢郁嘅速度；{\displaystyle \mathbf {E} } 係嗰一點嘅電場；而 {\displaystyle \mathbf {B} } 就係嗰一點嘅磁場。喺呢條式入面出現叉積呢樣嘢，「{\displaystyle \mathbf {v} \times \mathbf {B} }」表示咗一股磁力喺方向上係同粒粒子嘅速度以及個磁場成直角嘅，而且有得用右手法則嚟搵出：將隻右手攤開，手指公指住電荷嘅速度嘅方向（即係電流嘅方向），其餘四隻手指指住磁場方向，手板指住嘅就會係磁力嘅方向。

洛倫茲力顯示咗磁場會影響電流嘅方向，而噉亦都表示，磁場可以干擾電子架生嘅運作：好似手機同電腦呢啲電子架生係靠精密噉控制住佢哋內部嘅電流嚟運作嘅，如果一部噉嘅架生周圍有個有返咁上下勁嘅磁場喺度，架生內部嘅電流就有可能轉方向，流去一啲唔應該流去嘅地方，輕則干擾件架生嘅運作，重則對件架生造成永久性嘅損害。

攷
-

1. ↑  教育局課程發展處科學教育組 (2020). 〈中學物理科常用英漢辭彙〉 (PDF).`{{cite web}}`: CS1 maint: url-status (link)
2. 1 2  Magnetic Force. *Hyperphysics*.
3. ↑  Verschuur, Gerrit L. (1993). *Hidden Attraction: The History And Mystery Of Magnetism*. New York: Oxford University Press.

| * 睇
* 傾
* 改
電磁學（古典電磁學） |
| --- |
| 研究電同磁嘅物理學領域 |
| 重要概念 | 

|  |  |
| --- | --- |
| 靜電學 | 摩擦起電 · 電荷（密度） · 靜電 · 電場（電通量） · 電雙極 · 電壓（電勢能） · 靜電感應 · 電容率 · 導電體同絕緣體 |
| 靜磁學 | 磁場（磁通量） · 右手規則 · 電磁感應 · 洛倫茲力 · 磁石 · 磁雙極 · 磁化 · 磁矩 |
| 電路 | 電流（電動勢 · 電流密度） · 電阻 · 電阻抗 · 電容 · 乾電同濕電 · 串聯同並聯電路 · 電感 · 焦耳加熱 · 電解 · 短路 |
| 電能 · 放電（靜電放電） · 電磁輻射 · 電磁波 · 電磁脈衝 · 壓電效應 |

 |  |
| 主要定律 | 庫侖定律 · 基爾霍夫電路定律 · 必歐-沙伐定律 · 麥士維方程組（高斯定律 · 高斯磁定律 · 法拉第電磁感應定律 · 安培定律） |
| 應用 | 

|  |  |
| --- | --- |
| 電機 | 電摩打 · 發電機 · 電網 · 火牛 · 特斯拉線圈 |
| 　領域 | 電機工程 · 電力工程 · 電子工程 · 機電工程 · 電工 |

 |
| 睇埋 | 力學（古典力學 · 量子力學） · 向量空間 · 張量 · 神經細胞 |
| 理論史 | 查理斯·庫侖 · 安德烈瑪麗安培 · 占士焦耳 · 高斯 · 法拉第 · 特斯拉 · 歐拔·愛因斯坦 · 量子電動力學 |
| 電磁學類 |
**教會關懷貧窮網絡**（英文：**Hong Kong Church Network for the Poor**，縮寫**HKCNP**）係香港一個基督教社會服務慈善機構，建立一個全港性嘅扶貧同資訊網絡，目的係匯聚社會每個界別，包括基督教嘅堂會同宗派、前線機構、學校、企業等，服侍關懷香港嘅貧困人士或家庭。

背景
--

喺2000年代，香港面對逐漸惡化嘅失業情況，自殺同家庭暴力數量增加，社會悲觀情緒蔓延，因此喺2002年4月創立「教會關注失業行動」向教會同社會人士籌募經費，創造超逾一千個創業同就業嘅職位，並成立教會關注失業行動支援熱線，為失業人士提供情緒支援同擇業輔導。同時亦支持多間基督教機構，展開唔同形式嘅失業支援計劃，以幫助每區低下階層嘅失業人士搵工。

到咗2005年初，香港嘅失業情況開始有改善，但係貧富懸殊嘅差距就愈嚟愈嚴重，為咗推動教會關注貧窮問題，2005年1月舉行一個關注香港社會問題同貧窮家庭嘅教牧同工研討會同記者招待會，呼籲教會作出「跨代脫貧」教會關懷行動，開放教會場地畀貧窮家庭嘅兒童，為兒童提供免費功課輔導、免費社交活動、夥伴同行計劃等，都得到社會各界嘅大力支持響應。2006年4月「教會關注失業行動」正式定名做「教會關懷貧窮網絡」。

使命
--

透過香港每間堂會、前線福音機構、每個界別嘅信徒成為網絡，建立伙伴關係，成為一個平台：為貧窮人士進行倡議同教育活動；並以禱告同經濟支援前線嘅機構、堂會、基督徒群體扶貧、脫貧同牧養貧困人士嘅行動。集合各界嘅經驗、專業知識同資源，以兼具知識、關懷、值得信賴嘅服務模式，促進同支持有心志服務貧困人士嘅教會、基督教機構、學校、企業、政府部門之間嘅合作，令到佢哋形成社區網絡，接觸更多有需要嘅群體，更有效履行職責同使命，共同改善貧困人士嘅身心靈全人福祉，並以消減香港跨代貧窮問題為長遠目標。

愛心行動
----

連結教會同前線機構或企業合作，提供食物、物資、服務支援等，共同合作服侍每個地區嘅基層人士，並令到佢哋能夠以呢啲服務做起點，長遠以服務、照顧或探訪等方式關懷同服侍貧窮家庭。

出面網頁
----

* 教會關懷貧窮網絡嘅官方網站
* 教會關懷貧窮網絡嘅Facebook頁 改維基數據
* YouTube上面嘅教會關懷貧窮網絡嘅頻道

參考
--

1. ↑  延續基督教 關懷貧窮的力量
**教育雙減**，全名「減輕義務教育階段學生作業負擔和校外培訓負擔」，係中華人民共和國教育部門根據中共總書記習近平指示提出嘅口號，目的係減輕應試教育制度下學生嘅負擔。

2021年7月24號，中共中央辦公廳、國務院辦公廳出台限制校外教育機構嘅《關於進一步減輕義務教育階段學生作業負擔同校外培訓負擔嘅意見》，規定：

1. 各地唔再審批新嘅面向義務教育階段學生嘅學科類校外培訓機構，現有學科類培訓機構統一登記為非營利性機構，線上學科類機構改為審批制，學科類培訓機構一律唔畀上市融資，嚴禁資本化運作，對非學科類培訓機構分類制定標准、嚴格審批；
2. 校外培訓機構唔畀佔用國家法定節假日、休息日同寒暑假期組織學科類培訓；
3. 培訓機構融資同收費應該主要用喺培訓業務，堅決禁止唔正當競爭，嚴禁聘請喺境外嘅外籍人員開展培訓活動；
4. 線上培訓要注重保護學生視力，每節課時唔超過30分鐘，課程間隔唔少於10分鐘，培訓結束時間唔晏過夜晚9點；
5. 唔可以提供同傳播拍照搜題等軟件。

2021年7月28號，中華人民共和國教育部辦公廳印發《關於開展中小學有償補課同教師違規收受禮品禮金問題專項整治工作嘅通知》。之後廣東省將校外培訓機構納入掃黑除惡專項考核，湖北省就係掃黃打非辦參與整頓校外培訓機構。

2021年8月17號，北京市人民政府新聞辦公室舉行《北京市關於進一步減輕義務教育階段學生作業負擔同校外培訓負擔嘅措施》新聞發布會。8月24號，上海市發布《關於進一步減輕義務教育階段學生作業負擔同校外培訓負擔嘅實施意見》，表示要從嚴審批校外培訓機構，嚴禁校外培訓機構上市融資，學科類校外培訓收費納入政府指導價，學校會引入一啲非學科類培訓機構入學校參與課後服務。

受到雙減政策影響，2021年8月開始，猿輔導、作業幫、好未來等培訓機構關閉部分地方中心，幾萬人失業。

2021年8月30號，中華人民共和國教育部召開新聞發布會，提到老師「彈性上落班」、減輕學生作業負擔、降低學生考試壓力、「雙減」任務同埋學校唔可以用任何名義設立重點班、唔可以違規組織考試，考試結果唔排名、唔公布學生成績兼且以適當方式話畀家長學生成績、唔可以根據考試結果調整分班、排座位、貼標籤、小學一二年班唔進行紙筆考試、唔可以隨意增減課時、改變難度、調整進度，唔可以利用課後服務時間講新課、唔畀學校為家長布置或者變相布置作業、唔畀學校要求家長檢查、批改作業、唔畀要求學生自批自改作業。

參考
--

1. ↑  〈中國教育減負新政衝擊波 培訓機構股價暴跌千億投資被困〉.
2. ↑  〈中國青少兒英語教育平台VIPKID停止售賣境外外教課程〉.
3. ↑  〈教育部：啟動中小學有償補課和教師違規收禮問題專項整治〉.
4. ↑  〈廣東：校外培訓機構納入掃黑除惡專項考核 湖北掃黃打非辦參與整頓〉.
5. ↑  〈北京市"雙減"政策正式發布〉. 原著喺2021年8月17號歸檔. 喺2021年9月1號搵到.
6. ↑  〈滬發布《關於進一步減輕義務教育階段學生作業負擔和校外培訓負擔的實施意見》（附問答）〉.
7. ↑  〈視頻｜上海發布《"雙減"實施意見》---規範校外培訓：從嚴審批 嚴禁上市融資〉.
8. ↑  〈視頻｜上海發布《"雙減"實施意見》---全面落實義務教育學校免試就近入學政策---優質非學科類培訓機構可進校參與課後服務〉.
9. ↑  〈上海"雙減"細則落地！校內課後延時不少於2小時、學科類校外培訓收費納入政府指導價…〉.
10. ↑  〈一個行業的崩盤：猿輔導、作業幫等8月裁撤數萬人〉.
11. ↑  〈陸中小學實施雙減任務 宣布不得能力分班〉.